title: Kolmion galaksi

text:
Galaksin kaasusumun keskellä on noin 200 nuorta tähteä, jotka kuumentavat kaasusumun saaden sen hehkumaan. Sumun halkaisija on noin 15 valovuotta. Vuonna 1983 galaksin ytimestä löydettiin satelliitin avulla röntgenlähde. Se saattaisi olla musta aukko, joka lähettää kaiken voimansa röntgensäteilynä.
Tutkijoiden löydön perusteella kyseessä on ennätyssuuri tähdestä syntynyt musta aukko. Löytö herättää kysymyksiä siitä, miten tämän kokoinen musta aukko on voinut muodostua. M33 X-7 -nimellä tunnetun mustan aukon massan on arvioitu olevan peräti 15,7-kertainen Aurinkoon verratuna. Havainnot aukon massasta pystyttiin tekemään mittaamalla sen peittymisiä tähtiparinsa taakse. Massa on suurempi kuin millään muulla aiemmin tunnetulla, supernovana räjähtäneestä tähdestä syntyneellä mustalla aukolla. Yksittäisistä tähdistä syntyneiden mustien aukkojen lisäksi maailmankaikkeudesta löytyy myös galaksien keskustoissa sijaitsevia miljoonia kertoja suurempia mustia aukkoja. M33 X-7 kiertää jättiläistähteä, joka on sekin huomattavan kokoinen, noin 70 Auringon massainen, ollen samalla suurin mustan aukon parina tähän mennessä löydetyistä tähdistä. Aikanaan elinkaarensa lopussa tämäkin tähti räjähtää supernovana ja luo sisusosistaan uuden mustan aukon, joka jää kiertämään vanhempaa mustaa aukkoa.


title: Walter Reder

text: Walter Reder (4. helmikuuta 1915 – 26. huhtikuuta 1991) oli kansallissosialistisen Saksan SS-upseeri, joka toimi SS-divisioona Totenkopfissa sekä 16. SS-panssarikrenatööridivisioona Reichsführer SS:ssä. Hänellä oli rautaristin ritarinristi ja Hitlerin vuonna 1942 käyttöön ottama Saksan risti. Hän sai toisen maailmansodan jälkeen elinkautisen vankeusrangaistuksen sotarikoksista.


title: Walter Reder

text: Reder syntyi nykyisen Tšekin alueella. Hän liittyi nuorena Hitler-Jugendiin ja 9. helmikuuta 1933 SS:ään. Reder vammautui menetettyään vasemman käsivartensa Harkovan kolmannessa taistelussa 1943. Hän sai Sturmbannführerin arvon 30. tammikuuta 1944.


title: Walter Reder

text: Reder osallistui Marzabotton verilöylynä tunnettuun joukkomurhaan Italiassa 1944. Marzabottossa ja kahdessa viereisessä kylässä sattunut joukkomurha tehtiin syksyllä kostona partisaani-iskuista. Reder tuomittiin lokakuussa 1951 Bolognassa elinkautiseen. Hän osoitti katumusta joulukuussa 1984 Marzabotton asukkaille lähettämässään kirjeessä.


title: Walter Reder

text: Reder vapautui vankilasta 24. tammikuuta 1985 ja kuoli Wienissä 1991. Hän oli 76-vuotias.


title: Toivelauluja (vihko)

text: Toivelauluja-vihko alkoi ilmestyä 1949 Helsinki Musiikki-Fazerin kustantamana. Sarjaa toimitti Kullervo (oik. Tapio Lahtinen). Vihoissa oli suomalaisten lisäksi myös ulkomaisten iskelmien sanoituksia, jälkimmäiset oli usein poimittu ajankohdan suosituista elokuvista. Silloin tällöin joukossa oli joku kansanlaulukin.


title: Toivelauluja (vihko)

text: Kullervon aikoina jokaisessa vihossa oli kilpailulipuke, jossa sai äänestää sen hetken suosituimpia kappaleita ja ko. vihon suosituimpia kappaleita. Esimerkiksi numerossa 15 kerrottiin, että parhaat kappaleet (numerossa 13) olivat "Tulisuudelma, Egon" ja "Pariisin taivaan alla", ko. vihon suosituimmat kappaleet olivat "Mustasukkaisuutta, Sinun silmiesi tähden" ja "Älä tyttöni itke".


title: Toivelauluja (vihko)

text: Vihoille julkaistiin myös "kokoamiskansioita", jotka "antavat jokaiselle Toivelaulujen ystävälle tilaisuuden säilyttää omistamansa lauluvihkoset aistikkaina kirjoina, jotka pysyvät siisteinä eivätkä pääse hukkumaan."


title: Toivelauluja (vihko)

text: Toivelauluja toimitti myöhemmin 1970-luvulla Jaakko Borg. Viimeinen numero julkaistiin vuonna 1983.


title: Toivelauluja (vihko)

text: Suomen Filmiteollisuuden vuoden 1961 elokuvassa "Toivelauluja" Musiikki-Fazerin julkaisema vihko toimi juonellisena motiivina, joka sitoi kohtaukset toisiinsa. Elokuvan ohjasi Ville Salminen.


title: Paul Wasicka

text: Paul James Wasicka (s. 17. helmikuuta 1981, Dallas, Texas) on yhdysvaltalainen pokeriammattilainen. Wasicka aloitti pokeriuransa vuonna 2003 ja häntä opetti ammattilaispelaaja Mike Odeh. Ennen pokeriuraansa hän työskenteli baarimikkona ja ravintolapäällikkönä.


title: Paul Wasicka

text: Wasicka sijoittui Jamie Goldin voittamassa vuoden 2006 World Series of Pokerin (WSOP) pääturnauksessa toiseksi. Kakkospalkinnon suuruus oli 6 102 499 dollaria. World Poker Tourilla hän on ollut parhaimmillaan neljäs (LA Poker Classics tammikuussa 2007). Maaliskuussa 2007 Wasicka voitti Las Vegasin Caesars Palacessa pelatun National Heads Up Championship -turnauksen (kansallinen kaksinpelimestaruus).


title: Paul Wasicka

text: Wasicka on pelannut nettipokeria nimimerkeillä "kwickfish" ja "kwicky". "Bluff Magazine" valitsi Wasickan vuoden 2006 seitsemänneksi parhaaksi pelaajaksi. Paul Wasicka oli mukana "High Stakes Poker" -ohjelman kolmannella tuotantokaudella. Tammikuussa 2010 Wasickan pokeriuran turnausansiot ylittivät 7,6 miljoonaa dollaria. Hän edustaa Full Tilt Poker -nettipokerihuonetta.


title: Sami Osala

text: Sami Osala (s. 10. maaliskuuta 1982 Seinäjoki) on Sunrise Avenue -yhtyeen rumpali. Hän liittyi vuonna 2002 perustettuun yhtyeeseen vuonna 2005.


title: Joukkomurha

text: Joukkomurha on tapahtuma, jossa useita ihmisiä murhataan yleensä samaan aikaan tai hyvin lyhyen ajan sisällä. Joukkomurhan saattaa toteuttaa yksityinen henkilö tai järjestö.


title: Joukkomurha

text: Esimerkkejä nykyajan joukkomurhasta ovat Columbinen verilöyly, jossa kaksi opiskelijaa ampui useita henkilöitä Columbine High Schoolissa Yhdysvalloissa ja Norjan iskut 2011, joissa surmattiin kymmeniä ihmisiä. Joukkomurhaksi saatetaan määritellä myös tuhopoltto, kuten vuonna 1990 New Yorkissa sattunut tapaus, jossa kuubalaissyntyinen Julio González sytytti yökerhon liekkeihin surmaten 87 ihmistä.


title: Joukkomurha

text: Nykyaikana useat joukkomurhat ovat terroristisia. Esimerkkejä viime vuosien tapauksista ovat syyskuun 11. päivän iskut 2001, Balin pommi-iskut 2002, Lontoon pommi-iskut 2005, Madridin junapommit 2004, Beslanin koulukaappaus 2004 ja Germanwingsin lennon 9525 perämiehen tahallisesti aiheuttama maahansyöksy vuonna 2015. Suomessa joukkomurhia ovat esimerkiksi 2000-luvulla tapahtuneet koulusurmat Tuusulan Jokelassa ja Kauhajoella.


title: Joukkomurha

text: Joukkomurha on eri asia kuin sarjamurha, jossa sarjamurhaaja murhaa useita ihmisiä pidemmällä aikavälillä. Lisäksi joukkomurhaajat poikkeavat sarjamurhaajista siinä, että heidän tekojensa taustalla harvemmin on seksuaalisia motiiveja.


title: Joukkomurha

text: Englanninkielisellä käsitteellä Spree killer viitataan henkilöön, joka tekee joukkomurhan lyhyellä aikavälillä vähintään kahdessa eri paikassa. Myyrmannin räjähdys ei välttämättä ollut joukkomurha, koska on epäselvää oliko aikeena surmata ketään.


title: Joukkomurha

text: Alla olevasta taulukosta puuttuvat lukuisat perhesurmat, mm. vuosien 2008-2012 välissä tehtiin kaikkiaan 15 perhesurmaa


title: Isak Wacklin

text: Isak Wacklin (myös Isaac Wacklin; 1720 Oulu – 9. syyskuuta 1758 Tukholma) oli suomalainen rokokootaidemaalari. Wacklin opiskeli muotokuvamaalausta Ruotsin taideakatemiassa Tukholmassa 1731–1734 ja tapettimaalausta Pietarissa, lisäksi hänen oletetaan opiskelleen Kööpenhaminassa.


title: Isak Wacklin

text:
Wacklin oli ensimmäinen ammattitaiteilija Suomessa. Hän maalasi muotokuvia varsinkin 1750-luvun loppupuolella.
Wacklin oli myös suomalaisen rokokootaiteen ainoa edustaja. Rokokooksi Wacklinin maalaukset ovat tummasävyisiä. Englannissa maalattu "Miss Heckfordin muotokuva" on pastellisävyisenä hänen teoksistaan lähimpänä eurooppalaista rokokoota. Wacklinin muotokuvamaalauksissa on usein soikeahko pää, kapeat silmät ja pitkä nenä. Kuten useimmat ammattitaiteilijat tuohon aikaan, hän käytti maalauksissaan kerrosmaalaustekniikkaa.


title: Isak Wacklin

text: Nuorena kuollut Wacklin on pitkään ollut arvoitus tutkijoille ja taidehistorioitsijoillekin. Ateneumin konservoinnin johdolla tutkijaryhmä on vuodesta 2005 selvittänyt taiteilijakohtaloa. Wacklinin vanhemmat olivat postimestari Mikael Wacklin ja Helena o.s. Paldani. Hänen puolisonsa oli Magdalena o.s. Losch. Wacklin pakeni pikkuvihan aikana Oulusta Tukholmaan, mutta haki 1743 passin matkustaakseen Pietariin. Hänen tiedetään kuuluneen myöhemmin Klaaran seurakuntaan Tukholmassa ja viettäneen siellä suurimman osan elämäänsä, sillä siellä hän pystyi taiteilijana elättämään perheensä, toisin kuin Suomessa.


title: Isak Wacklin

text: Wacklinilta tiedetään säilyneen 36 maalausta, mutta tunnistamattomia teoksia arvellaan olevan Ruotsissa runsaasti. Tunnetuista teoksista 27 maalauksen nykyinen olinpaikka ja omistaja tunnetaan. Suomalaisissa museo- ja yksityiskokoelmissa Hänen teoksiaan on julkisissa kokoelmissa, kuten Ateneumin taidemuseo, Gyllenbergin säätiö, Kansallismuseo on 19 maalausta. Ulkomailla maalauksia on Tukholman Nationalmuseumissa ja Tanskassa Fredriksbergin linnassa.


title: Miihkali (sarjakuva)

text: Miihkali on Pahkasika-lehdessä julkaistu humoristinen sarjakuva, jota piirsi Heikki-Pekka Miettinen. Se kertoo seitsemänvuotiaasta Miihkalista ja hänen elämästään ala-asteen ensimmäisellä luokalla sekä hänen vanhemmistaan. Ainoana lapsena Miihkali on hyvin hemmoteltu. Miihkalin piirrostyyli on tarkoituksellisesti mahdollisimman yksinkertaistettu, ja sarjakuva jäljittelee lastensarjakuvia joskus jopa tekstin tavaamista myöten. Todellisuudessa Miihkali kuitenkin suunnattiin varttuneemmalle lukijakunnalle ja siinä kritisoidaan lapsen suulla kaikenlaisia aikuisten maailmassa vallitsevia ilmiöitä ja kummallisia sääntöjä.


title: Miihkali (sarjakuva)

text: Miihkalin äiti on ylihuolehtiva ja isä pikkutakkiin pukeutuva, kaikkitietävän oloinen ja tietojansa Miihkalille "jäljittelemättömään tyyliin" syöttävä mies. Miihkalin ystävät ovat Minnaryyni, Kenneth, Bosse ja kehitysvammainen Tarmo.


title: Miihkali (sarjakuva)

text: Miihkalissa ei käytetä puhekuplia, vaan kerronnallinen teksti on sommiteltu piirrosruutujen alle. Toisinaan Miihkalia julkaistiin nimellä "Miihkali - sosiaalistava sarjakuva perheen pienimmille", ja sen kuvitteellinen kertoja oli Yrsa-Jutta Snygg-Helenius, yltiöoptimistinen steinerkoulun liikunnanopettaja.


title: Sauli Hautala

text: Sauli Tuomas Hautala (s. 2. maaliskuuta 1927 Ylistaro) toimi Suomen Kristillisen Liiton kansanedustajana vuosina 1975–1983 ja 1987–1991. Hänet valittiin Turun läänin eteläisestä vaalipiiristä.


title: Sauli Hautala

text: Hautalan vanhemmat olivat maanviljelijä Iisakki Vihtori Hautala ja Fanny Elisabet Latikka. Hän kirjoitti ylioppilaaksi vuonna 1948 ja valmistui opettajaksi vuonna 1951 Helsingin opettajakorkeakoulusta. Hän toimi opettajana ja koulunjohtajaa eduskuntaan valintaansa saakka.


title: Sauli Hautala

text: Hautala oli Turun kaupunginvaltuuston jäsen vuosina 1973–1992 ja toimi sen toisena varapuheenjohtajana 1985–1988. Hän oli presidentin valitsijamiehenä vuonna 1978 ja toimi 1970-luvulla Suomen kristillisen liiton puoluevaltuuskunnan ja puoluehallituksen Varsinais-Suomen piirin puheenjohtajana.


title: Sauli Hautala

text: Vuosina 1949–1993 Hautala oli naimisissa Sirkka Helmi Helena Erkkilän kanssa. Jäätyään leskeksi hän avioitui vuonna 1995 Sirkka Helena Kallion kanssa. Hautalalla on lapset Pirjo Tuulikki (s. 1950), Seppo Sakari (s. 1951) ja Marja Kristiina (s. 1954).


title: Barrakudat

text: Barrakudat ("Sphyraenidae") on ahvenkaloihin kuuluva heimo trooppisia petokaloja. Heimoon kuuluu ainoastaan yksi suku "Sphyraena". Osa lajeista tunnetaan hurjina petoina. Barrakuda ("S. barracuda") saattaa kasvaa yli kahden metrin mittaiseksi. Pienimmät lajit ovat muutamia kymmeniä senttimetrejä pitkiä.


title: Barrakudat

text: Barrakudien ruumis on pitkän mallinen ja voimakas. Niillä on kaksi selkäevää, voimakkaat leuat ja terävät tikarimaiset hampaat. Barrakudien ravintoa ovat kalat, mutta tunnetaan myös tapauksia joissa ne ovat käyneet sukeltajien kimppuun. Lajit eksyvät harvoin lauhkeille vesille.


title: Barrakudat

text: Aikuiset barrakudat ja suuret lajit saalistavat yksin, mutta pienet ja poikaset muodostavat satojen, jopa tuhansien yksilöiden parvia.


title: Barrakudat

text: Barrakudia pyydystetään ja niitä pidetään hyvinä ruokakaloina. Niiden voimakasta makua verrataan lohikaloihin ja tonnikaloihin. Joissakin tapauksissa niistä on kuitenkin löydetty suuria määriä elohopeaa ja kadmiumia, sekä ciguatera-myrkytyksiä aiheuttavia levämyrkkyjä.


title: Barrakudat

text: Barrakudiin kuuluu 26 lajia:


title: Reino Jyrkilä

text: Reino Jyrkilä (8. tammikuuta 1930 Liperi – 7. toukokuuta 1997 Liperi) oli suomalainen maanviljelijä ja kanslisti, joka toimi Suomen Maaseudun Puolueen kansanedustajana Pohjois-Karjalasta vuosina 1983–1987.


title: Reino Jyrkilä

text: Jyrkilä syntyi Liperissä Yrjö Jyrkilän ja Feudosia Klementjevin pojaksi. Hän oli sotilasarvoltaan korpraali. Jyrkilä meni vuonna 1954 naimisiin Anja Aulikki Kaarina Turtiaisen kanssa ja sai kaksi poikaa ja yhden tyttären. Hän toimi maa- ja metsätalousvaliokunnassa ja pankkivaliokunnassa 1983–1986 sekä valtiontilintarkastajissa (vj) 1986–1991.


title: Reino Jyrkilä

text: Jyrkilä menehtyi synnyinkunnassaan Liperissä 67-vuotiaana.


title: Skillinge

text: Skillinge on taajama ja entinen taajaväkinen yhdyskunta Skånen maakunnassa ja Skånen läänissä Etelä-Ruotsissa. Skillinge sijaitsee Simrishamnin kunnassa Itämeren rannalla. Taajaman pinta-ala on 87 hehtaaria ja asukasluku oli vuonna 2010 859 henkeä. Skillingessä toimii teatteri, useita kahviloita ja matkamuistomyymälöitä.


title: Paul J. Crutzen

text: Paul Josef Crutzen (s. 3. joulukuuta 1933 Amsterdam, Alankomaat) on alankomaalainen meteorologi, joka palkittiin Nobelin kemianpalkinnolla 1995 ilmakehän kemiallisista tutkimuksista, erityisesti otsonin muodostumisen ja hajoamisen tutkimuksesta. Hän sai palkinnon yhdessä Mario J. Molinan ja F. Sherwood Rowlandin kanssa.


title: Paul J. Crutzen

text: Crutzen tunnetaan parhaiten juuri otsonikadon tutkimuksistaan. Hän on tieteellisen uransa aikana kirjoittanut yli 170 tieteellistä julkaisua vertaisarvioituihin lehtiin ja ollut kirjoittajana neljässä kirjassa ja toimittanut neljä kirjaa.


title: Paul J. Crutzen

text: Paul Crutzen on saksalaista ja puolalaista sukujuurta olleen Anna Gurkin ja alankomaalaisen Josef Crutzin ainoa poika. Hänellä on yksi sisko. Crutzen oli koululainen toisen maailmansodan alkaessa, joten hänen koulunkäyntinsä vaikeutui Saksan miehittäessä Alankomaat. Vuonna 1951 hän valmistui yliopistoon tähtäävästä koulusta ja ryhtyi sen jälkeen opiskelemaan insinööriksi. Samalla hän työskenteli siltojen rakennusvirastossa Amsterdamissa ja suoritti asepalveluksen. Lomamatkalla Sveitsissä Crutzen tutustui Suomen historiaa ja kirjallisuutta Helsingin yliopistossa opiskelleeseen Terttu Soiniseen, jonka kanssa hän meni naimisiin muutamaa vuotta myöhemmin. He muuttivat Gävleen Ruotsiin, ja perheeseen syntyi kaksi lasta, Ilona ja Sylvia.


title: Paul J. Crutzen

text: Vuonna 1958 Crutzen haki ohjelmoijan työtä Tukholman korkeakoulun (vuodesta 1961 Tukholman yliopisto) meteorologian osastolta ja sai työn, vaikkei hänellä ollut koulutusta ohjelmoinnista. Perhe muutti työn perässä seuraavana vuonna Tukholmaan. Työnsä ohella Crutzen kuunteli yliopistolla luentoja ja valmistui 1963 filosofian kandidaatiksi (vastaa nykyistä filosofian maisterin tutkintoa) matematiikan, tilastollisen matematiikan ja meteorologian alalta. Filosofian lisensiaatin tutkinnon (vastaa filosofian tohtorin tutkintoa) hän sai 1968 meteorologian alalta parhain mahdollisin arvosanoin. Tutkimuksen aihe oli "Determination of parameters appearing in the ’dry’ and the ’wet’ photochemical theories for ozone in the stratosphere".


title: Paul J. Crutzen

text: Vuonna 1965 Crutzen osallistui yhdysvaltalaiseen projektiin, jossa mallinnettiin stratosfääriä. Siinä yhteydessä hän kiinnostui otsonikerroksesta. Tuohon aikaan Tukholman yliopistossa tutkittiin pilvifysiikkaa ja hiilen kiertokulkua. Varsinkin happosade oli suosittu tutkimuskohde. Crutzen oli kuitenkin edelleen kiinnostunut myös otsonikerroksesta. Vuonna 1970 hän totesi, että eräät maaperän bakteerit erittävät typpioksidia, joka kohoaa stratosfääriin asti ja muodostaa siellä fotokemiallisissa prosesseissa typpidioksidia ja muita otsonia tuhoavia yhdisteitä. Crutzen löysi uusia fotokemiallisia reaktioita, joissa hydroksidi-ioni ja typen oksidit toimivat katalyytteina ja hajottivat otsonia paljon nopeammin kuin aikaisemmin tunnetuissa reaktiossa tapahtui. Samaan aikaan ihmisen aiheuttamat typpiyhdisteiden päästöt lisääntyivät muun muassa keinolannoitteiden käytön yleistyessä.


title: Paul J. Crutzen

text: Vuonna 1971 Crutzen arvioi, että silloin suunniteltujen ääntä nopeampien lentokoneiden päästöt voisivat vahingoittaa otsonikerrosta pahasti.


title: Paul J. Crutzen

text: Vuosina 1969–1971 Crutzen työskenteli Oxfordissa Euroopan avaruustutkimusjärjestön palveluksessa. Crutzen toimi 1977–1980 Boulderissa National Center for Atmospheric Researchin (NCAR) tutkimusjohtajana ja työskenteli sen jälkeen Saksassa Max Planck -instituutissa kunnes jäi eläkkeelle vuonna 2000. NCAR:n vuosinaan hän tutki Brasilian metsien polttamisen vaikutusta ilmastonmuutokseen. Paloissa vapautuva hiilidioksidi voimistaa kasvihuoneilmiötä, mutta noki estää auringon säteilyn pääsyä maahan ja hidastaa lämpenemistä. Tämän huomaaminen innoitti Crutzenia tutkimaan suurten nokimäärien vaikutusta ilmakehässä. Hän laski, että ydinsodan aiheuttamat pilvet muuttaisivat ilmastoa selvästi kylmemmäksi, ja esitteli käsitteen ydintalvi. Tulokset esiteltiin vuonna 1982 ilmestyneessä artikkelissa ”The Atmosphere After a Nuclear War: Twilight at Noon”. Crutzen sai vuonna 1989 Tyler-palkinnon, jonka perusteluissa mainitaan Crutzenin tärkeimmiksi tutkimuskohteiksi otsoni, ydintalvi ja ihmiskunnan kyky pilata maapallon ilmakehä.


title: Paul J. Crutzen

text: Jäätyään eläkkeelle vuonna 2000 Crutzen on tutkinut biopolttoaineiden tuotannon ilmastovaikutuksia. Vuoteen 2008 asti hän toimi osa-aikaisena tutkijana Kalifornian yliopistossa San Diegossa. Sen jälkeenkin hän on jatkanut vierailuluentojen pitämistä, ja herättänyt huomiota voimakkailla kannanotoillaan ihmisen ja tutkijan vastuusta ympäristöasioissa.


title: Sakari Honkala

text: Maanviljelysneuvos Heikki Sakari Honkala (2. huhtikuuta 1895 – 9. huhtikuuta 1966) oli Isänmaallisen Kansanliikkeen kansanedustaja Hämeen läänin eteläisestä vaalipiiristä vuosina 1933–1935.


title: Sakari Honkala

text: Honkala syntyi Vanajassa Heikki Nikolai Selinin ja Loviisa Wilhelmiina Jussilan pojaksi. Hän kirjoitti ylioppilaaksi Hämeenlinnan lyseosta 1914 ja tuli agronomiksi syksyllä 1917, viimeisenä agronomina Suomen Keisarillisesta Aleksanterin yliopistosta. Hän osallistui vapaussotaan Kalmin pataljoonassa. Honkala meni vuonna 1921 naimisiin Siro Esteri Parkun kanssa. Hän oli eduskunnassa maatalousvaliokunnan jäsen.


title: Sakari Honkala

text: Honkala toimi Vanajan kunnanvaltuuston puheenjohtajana. Hän oli varsinaiselta työltään vuosina 1919–1958 maanviljelijä Vanajan Idänpään Honkalassa, jossa asui koko ikänsä. Hän oli presidentin valitsijamiehenä neljään otteeseen (1931, 1937, 1940, 1943) ja sai maanviljelysneuvoksen arvonimen 1949. Hän oli lisäksi synnyinkuntansa elintarvelautakunnan toimitusjohtajana 1918–1919.


title: Sakari Honkala

text: Honkala kuoli Hämeenlinnassa 9.4.1966, jolloin hän oli 71-vuotias.


title: Sakari Honkala

text: Honkala oli Vanajan kunnanvaltuuston jäsen vuodesta 1919 ja puheenjohtaja 1931–1948, Vanajan kirkkoneuvoston jäsen 1925–1943 ja Vanajan kirkkohallintokunnan jäsen 1932–1952.


title: Sakari Honkala

text: Honkala oli Etelä-Hämeen maataloustuottajien liiton johtokunnassa vuodesta 1921, puheenjohtajana 1931–1957, Maataloustuottajien keskusliiton liittoneuvoston/valtuuskunnan jäsen 1928–1955 ja Maataloustuottajien keskusliiton johtokunnan jäsen 1935–1957. Hän oli myös Hämeenlinnan Osuusmeijerin hallituksen ja johtokunnan jäsen sekä Hämeen läänin palovakuutusyhtiön (Hämeen Vakuutusyhtiön) johtokunnan puheenjohtaja 1928–1960 (?).


title: Sakari Honkala

text: Sakari Honkala oli hauholaisen kansanedustaja Sulo Wuolijoen sukulainen ja pääministeri Jukka Rangellin luokkatoveri Hämeenlinnan lyseosta. Rangell on kirjoittanut sotasyyllisyysvankeudesta kaksi kirjettä Sakari Honkalalle, 1947 ja 1948. Honkalan naapuritalosta Heikkilästä oli kotoisin valtiopäivämies Juhana Idänpään-Heikkilä. Mäntsälän kapinan aikana Hämeenlinnassa poliisia pakoillut Vihtori Kosola yöpyi Honkalassa Sakari Honkalan vieraana. Sakari Honkalan harrastuksia olivat suojeluskuntatyö, metsänhoito ja ammunta.


title: Kaiser Chiefs

text:
Kaiser Chiefs on indie rockia soittava yhtye Leedsistä Englannista.
Yhtye on perustettu vuonna 1997 nimellä Runston Parva, muttei saanut levytyssopimusta.
Yhtye muutti nimensä Parvaksi ja he onnistuivatkin saamaan levytyssopimuksen, mutta levy-yhtiö lopetti toimintansa pian sopimuksen jälkeen.
Yhtye muutti nimensä Kaiser Chiefsiksi ja julkaisi 2005 ensimmäisen levynsä, Employmentin.
Vuonna 2007 Kaiser Chiefs julkaisi toisen albuminsa, Yours truly, angry mobin. Kolmas levy, nimeltään Off With Their Heads, julkaistiin 20.10.2008 (Suomessa 22.10.). Yhtyeen suurin hitti tähän mennessä on vuonna 2007 ilmestynyt "Ruby", jota on myös käytetty Guitar Hero 3:sessa ja Project Gotham Racing 4:sessa.


title: Pariisin salaisuudet

text: Pariisin salaisuudet (Les Mystères de Paris) on ranskalaisen kirjailijan Eugène Suen (1804–1857) "Journal des Débats" -lehdessä alun perin jatkokertomuksena 19. kesäkuuta 1842 – 15. lokakuuta 1843 julkaistu romaani. Romaani oli hyvin suosittu aikanaan, mutta se on myös merkittävä romaanitaiteen kannalta. Se oli yhteiskunnallisesti tiedostava ja enteili vuoden 1848 helmikuun vallankumousta. Karl Marx kirjoitti Suen romaanista poleemisen kriittiseen sävyyn teoksessaan "Pyhä perhe".


title: Pariisin salaisuudet

text: Suen romaanin rakenne ja sisältö sai runsain määrin jäljittelijöitä: Émile Zolan "Les Mystères de Marseille", George W. M. Reynoldsin "The Mysteries of London", Paul Févalin "Les Mystères de Londres", Jean de La Hiren "Les Mystères de Lyon", Francesco Mastrianin "I misteri di Napoli" ja ehkä viimeisimpänä Léo Malet’n "Mystères de Munich", "Les Nouveaux Mystères de Paris" (päähenkilönä Nestor Burma).


title: Pariisin salaisuudet

text: Vuonna 1923 suomeksi (kääntäjä Urho Kivimäki) sarjassa ilmestyivät:1900-luvun alussa esitettiin Suomessa elävät kuvat -tilaisuuksissa musiikin säestyksellä kuvasarjaa Pariisin salaisuudet.


title: Artturi Koskinen

text: Eino Artturi Koskinen (9. kesäkuuta 1904 – 19. toukokuuta 1981) oli suomalainen pienviljelijä ja SDP:n kansanedustaja vuosina 1948–1957 ja 1962–1969. Hänet valittiin kansanedustajaksi Keski-Suomesta.


title: Artturi Koskinen

text: Koskinen syntyi Karstulassa ja kävi kansakoulun. Hänen vanhempansa olivat pienviljelijä Juho Heikki Koskinen ja Selma Poikonen. Hän toimi kotitalossaan pienviljelijänä vuodesta 1918. Myöhemmin hän oli ansiotyössä tukinajossa hevosmiehenä. Kansanedustajakausien välissä 1959–1962 hän toimi levikkipäällikkönä. Hän oli pitkäaikainen Karstulan kunnanvaltuuston jäsen ja kunnanhallituksen varapuheenjohtaja. Hän oli vuodesta 1930 naimisissa Saima Ester Kakon kanssa.


title: Artturi Koskinen

text: Koskinen oli korpraali sotilasarvoltaan ja vuodesta 1966 kunnallisneuvos. Hän oli presidentin valitsijamiehenä kolmesti (1950, 1956, 1962) ja kuoli Karstulassa 76-vuotiaana.


title: Giuseppe Pancaro

text: Giuseppe Pancaro (s. 26. elokuuta 1971 Cosenza, Italia) on italialainen jalkapalloilija, pelipaikaltaan puolustaja.


title: Giuseppe Pancaro

text: Pancaro aloitti ammattilaisuransa Avezzanon joukkueessa vuonna 1991. Hän siirtyi seuraavana vuonna pelaamaan Cagliariin, vuonna 1997 Lazioon, vuonna 2003 AC Milaniin ja vuonna 2005 Fiorentinaan. Viimeksi hän edusti Torinoa kaudella 2006–2007.


title: Giuseppe Pancaro

text: Pancaro on pelannut 19 maaottelua Italian maajoukkueessa.


title: Béni Saf

text: Béni Saf on satamakaupunki Algerian luoteisosassa Aïn Témouchentin maakunnassa. Vuoden 2008 väestönlaskennan mukaan siellä on 42 284 asukasta ja sen pinta-ala on 63 neliökilometriä. Kaupunki on lähistöllä olevien entisten rautakaivosten malminlastaussatama. Siellä harjoitetaan kalanjalostusteollisuutta.


title: Béni Saf

text: Béni Saf on Bernard-Henri Lévyn ja Jean Sénacin synnyinkaupunki.


title: Béni Saf

text: Béni Saf kehittyi 1870-luvulla kolmen rautamalmikaivoksen malmin lastaussatamana. Kaivokset rakensivat laajan 800 mm:n raidelevyisen rataverkoston kaivoksilta Béni Safin satamaan. Ranskalainen "Compagnie des Minérals de Fer Magnétiques de Mokta-el-Hadid" osti kaivokset 1885 ja muodosti niistä tytäryhtiön nimellä Mines de Camerata, Sidi-safi et Ghar-Baroud. Rautamalmikaivokset olivat toiminnassa 1950-luvun loppupuolelle, ja ne olivat yhdessä kaivosrautatien kanssa alueen suurin työllistäjä.


title: Béni Saf

text: Ranskalaiset päättivät toisessa Algerian radanrakennusohjelmassaan rakentaa 1000 mm:n raidelevyisen radan Béni Safista etelään. Béni Saf a Tlemcen 67 km:n pituinen rautatie avattiin liikenteelle 16. elokuuta 1908, ja se yhdisti Béni Safin muuhun Algerian rataverkkoon. Amerikkalaiset joukot miehittivät Béni Safin marraskuussa 1942.


title: Béni Saf

text: Rautamalmikaivosten sulkeminen aiheutti Béni Safissa suurta tyytymättömyyttä työttömäksi joutuneiden kaivosmiesten keskuudessa. Monet kaupungin asukkaat liittyivät Algerian vapautusrintamaan (LFA) ja kannattivat Ben Bellan ohjelmaa kaivosten kansallistamista ja kaivostoiminnan uudelleen aloittamista.


title: Calima

text: Calima on kuuma kaakkoistuuli, jota esiintyy yleensä talvella Kanariansaarilla. Tuuli kuljettaa mukanaan tomua Pohjois-Afrikasta.


title: Roberto Muzzi

text: Roberto Muzzi (s. 21. syyskuuta 1971 Rooma, Italia) on entinen italialainen jalkapalloilija, pelipaikaltaan hyökkääjä.


title: Roberto Muzzi

text: Muzzi edusti ammattilaisurallaan AS Romaa 1990–1993 ja 1994, Pisaa 1994, Cagliaria 1995–1999, Udinesea 1999–2003, Laziota 2003–2005 ja Torinoa 2005–2007. Kauden 2007–2008 hän pelasi Serie C1:ssä Padovan joukkueessa. Lokakuussa 2008 hän ilmoitti lopettavansa uransa.


title: Roberto Muzzi

text: Muzzi pelasi kolme ottelua Barcelonan 1992 olympialaisissa, joissa Italia karsiutui puolivälierissä.


title: Frans Sandblom

text: Frans Albin Sandblom (28. lokakuuta 1873 – 6. elokuuta 1953) oli RKP:n kansanedustaja Uudenmaan läänin vaalipiiristä vuosina 1922–1923.


title: Frans Sandblom

text: Sandblom syntyi Pohjassa torppari Henrik Sandblomin ja Eva Gustava Rehnströmin pojaksi. Hän oli seppämestari ja toimi eduskuntakautenaan työväenasiainvaliokunnan jäsenenä.


title: Frans Sandblom

text: Sandblomin aviopuoliso oli vuosina 1894–1933 Olga Antoinette Ring ja sen jälkeen Elin Matilda Sandblom.


title: Frans Sandblom

text: Sandblom kuoli Tammisaaressa 79 vuoden iässä.


title: Ironhide

text: Ironhide on "Transformers"-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1984 "The Transformers" -animaatiosarjassa. Ironhiden alkuperäinen nimi oli Mugwort, mutta nimi vaihdettiin vain päiviä ennen Transformers-lelujen julkaisua Amerikassa.


title: Ironhide

text: Ironhide kuuluu Optimus Primen mukana Maahan saapuviin Autobotteihin. Hän on Optimuksen läheinen ystävä jo kaukaisista ajoista lähtien ja on kokenut soturi. Ironhide toimii Autobotien tukikohdan, Arkin turvallisuuspäällikkönä. Ironhide viettää myös taistelemisen lisäksi suurimman osan ajastaan korjauspöydällä, haavoituttuaan taisteluissa Decepticoneja vastaan. Ironhide on myös muutaman kerran hypännyt johtajaansa Optimusta kohti tulevan laserammuksen eteen. Ironhide toimii Autobottien tukikohdan, Arkin turvallisuuspäällikkönä ja on yksi Optimus Primen upseereista ja apujohtajista.


title: Ironhide

text: Elokuvassa "", Megatron hyökkää Autobotien sukkulan kimppuun ja tappaa Ironhiden, ampumalla tätä päähän.


title: Ironhide

text: Sarjakuvassa Ironhide on alusta alkaen mukana, mutta ei kovinkaan suuressa tai tärkeässä roolissa. Myöhemmin Ironhide joutui deaktivoiduksi ja palasi vasta aivan sarjan lopussa, Unicronin hyökätessä Cybertronille, Grimlockin herätettyä hänet takaisin eloon. Ironhidea ei tämän jälkeen enää nähty.


title: Ironhide

text:
"Transformers: Energonin" Ironhide ei liity mitenkään alkuperäiseen Generation 1 Ironhideen. Hahmo on niin luonteeltaan kuin tavoiltaakin täysin eri hahmo.
Energonin Ironhide on uusi, innokas, täysin kokematon nuori Autobotti, jolla ei ole yhtään kokemusta taistelusta. Hän on yli-innokas ja ihailee suuresti Hot Shotia, yhtä esimiestään. Hänen ihmisystäviinsä kuuluu sarjan keskeinen ihmishahmo, Kicker, jonka kanssa hän useasti sarjan aikana seikkailee. Sarjan aikana Ironhide kasvaa hahmona kokeneemmaksi ja paremmaksi taistelijaksi.


title: Ironhide

text: Elokuvassa Ironhide on Optimuksen pitkäaikainen ja uskotuin ystävä. Suurin muutos Ironhidessa on hänen värityksensä. Toisin kuin alkuperäisessä sarjassa, elokuvassa Ironhide on täysin musta ja muuntautuu pakettiauton sijasta suureksi hinausmaasturiksi. Hän on Optimuksen maajoukkojen asespesialisti, jolla on erittäin pessimistinen näkökulma kaikkeen.


title: Ironhide

text: "" -pelissä Ironhide on pelattava vähintään kolmessa Autobottikamppanjan tehtävässä: toisen tason toisessa tehtävässä sekä neljännen tason ensimmäisessä ja kolmannessa tehtävässä.


title: Ironhide

text: "ssa" Ironhide taistelee Autobottien riveissä tehden yhteistyötä NESTin kanssa. Hänen piti alun perin Arceen kanssa opasta Sam ja Mikaela Optimus Primen ruumiin luokse, mutta sitten kun Arcee joutui Decepticonien tappamaksi, Ironhiden oli pakko keskittyä enemmän puolustautumaan Decepticoneilta. Joten Samin ja Mikaelan oli pakko jatkaa ilman häntä.


title: Ironhide

text: "" -pelissä Ironhide on yksi viidestä Autobottikamppanjan pelihahmosta. Ironhide käyttää aseinaan kaksoispulssikanuunoita ja ohjuslaukaisimia. Erikoiskykynä hänellä on jättää jälkeensä pieni tykkitorni, joka automaattisesti tulittaa vastustajia, kunnes joku tuhoaa sen (Decepticonkamppanjassa Grindorilla on sama erikoiskyky). Erikoiskyvyn on annettava latautua uudelleen, jotta tällaisen voi jättää uudestaan.


title: Ironhide

text: Elokuvassa "" hänet nähtiin aluksi NESTin tukikohdassa, missä antoi hänelle uusiksi aseiksi kaksi voimakasta kivääriä. Hän ilmestyi myöhemmin Bumblebeen, Sideswipen ja n tueksi suojellakseen Sentinel Primea Dreadeilta. Mutta kun Dreadit oli lyöty, Sentinel paljasti itsensä petturiksi ja ampui Ironhideen kosmista ruostetta, joka ruostutti Ironhiden robottikehoa ja lopulta tappoi hänet.


title: Alessandro Rosina

text: Alessandro Rosina (s. 31. tammikuuta 1984 Belvedere Marittimo, Italia) on italialainen jalkapalloilija, pelipaikaltaan keskikenttäpelaaja.


title: Alessandro Rosina

text: Rosina on pelannut vuodesta 2012 Serie A:n Sienassa. Hän on edustanut urallaan myös Parmaa, Veronaa, Torinoa ja Cesenaa sekä Venäjän liigan Zenit Pietaria. Pelatessaan Zenitissä hän oli voittamassa Venäjän mestaruutta kahdesti (vuosina 2010 ja 2012) ja Venäjän cupia kerran (vuonna 2010).


title: Alessandro Rosina

text: Rosina on pelannut yhden ottelun Italian A-maajoukkueessa, ystävyysottelun Etelä-Afrikkaa vastaan lokakuussa 2007.


title: Emmaus

text: Emmaus (, , "Amaus" tai "Hammat") on Raamatussa esiintyvä palestiinalainen paikkakunta, jolle on ehdotettu useita eri sijaintipaikkoja nykyisessä Israelissa ja Länsirannalla. Se mainitaan Luukkaan evankeliumissa 24:13. Evankeliumin mukaan Emmaus oli kylä, joka sijaitsi kuudenkymmenen vakomitan (n. 11,52 km) päässä Jerusalemista.


title: Emmaus

text: Emmaus oli myös paikka jossa Jeesus ylösnousemuksen jälkeen ilmestyi kahdelle opetuslapselleen.


title: Laidun

text: Laidun on tavallisesti ulkoilmassa oleva aidattu alue, jolla karja laiduntaa.


title: Laidun

text: Suomessa tavallisimpia laiduntavia kotieläimiä ovat lammas, nauta, hevonen ja vuohi. Jonkin verran laidunnetaan myös poroja ja muita pieniä hirvieläimiä sekä biisoneita ja strutseja.


title: Laidun

text: Laitumella on oltava riittävästi ruokaa, eli ruohoa ja puuvartisia kasveja, ja raikasta juomavettä. Suolaa tai nuolukivi on myös oltava. Laitumen eläinmäärä riippuu monista seikoista, kuten laitumen koosta, maaperän rakenteesta, kesän sateisuudesta ja niin edelleen. Tavallinen sääntö on, että lehmä vasikoineen tai viisi uuhta karitsoineen vaatii vähintään kahden hehtaarin laitumen. Kuiva keto kuivana kesänä ei kuitenkaan pysty elättämään tällaista eläinmäärää, jolloin laidunta on joko suurennettava, eläimiä vähennettävä, siirryttävä keinoruokintaan tai ne on siirrettävä uudelle laitumelle, kunnes ravintoa on jälleen riittävästi tarjolla.


title: Laidun

text: Saaristossa eläimet vietiin kesäksi saareen, missä ne saivat olla koko kesän, jos saari oli riittävän suuri. Pienillä saarilla eläimiä jouduttiin siirtämään useasti kesän kuluessa. Siirtämisiin käytettiin leveäpohjaista venettä, jota liikutettiin soutamalla tai hinattiin soutuveneellä ennen moottorien käyttööntuloa. Lampaat pysyivät saaressa, mutta lehmät ja hevoset uivat naapurisaareen, jos ravinto loppui. Eläimet joivat sadevettä lätäköistä ja merivettä.


title: Laidun

text: Metsälaiduntaminen oli Suomessa yleistä vielä 1900-luvun puolivälin aikoihin. Tavallisesti metsälaidun ympäröitiin puihin kiinnitetyllä piikkilangalla tai puunrungoista rakennetulla riukuaidalla. Entisinä aikoina ei tehty lainkaan aitaa, vaan karjalaumoja paimensivat paimenet. Paimenet olivat tavallisesti poikia tai tyttöjä, tai hieman yksinkertaisia aikuisia.


title: Laidun

text: Nykyisin monet laitumet ovat maisemalaitumia, joilla eläimet pitävät avoimina perinnebiotooppeja ja -maisemia. Perinnebiotoopeilla laidunnettaessa niiden säilyminen luonnontilassa edellyttää, että karja ei saa lisäruokintaa, koska tämä johtaa perinnebiotoopin rehevöitymiseen ja lajiston muuttumiseen. Parsinavetoissa pidettävien lypsykarjan ja hiehojen osalta eläinsuojelulainsäädäntö edellyttää, että niiden tulee kesällä päästä laitumelle tai vastaavaan paikkaan vähintään 60 päivää vuodessa. Niinpä varsinkin lypsylehmiä näkee vielä myös peltolaitumilla.


title: Vili Vilperi

text: Vili Vilperi () on alkuaan australialaisen kirjailijan Dorothy Wallin luoma ihmisenkaltainen koala, joka on seikkaillut sekä kolmessa kirjassa että nimikkotelevisiosarjassa.


title: Vili Vilperi

text: Päähenkilö Vili on kepposia harrastava koalanpoika, joka rakastaa äitiään yli kaiken. Hänen ystäviään ovat adoptiosisar Nanni ("Nutsy"), Potso-kenguru ("Splodge") ja Herra Vompatti eli Vompo. Kirjoissa Vili käyttäytyy koalan lailla, mutta samalla lapsilukija pystyy samaistumaan häneen. Wall myös painottaa kirjoissaan vakaviakin asioita, kuten luonnonsuojelua.


title: Vili Vilperi

text: Vili Vilperistä on tehty useita televisiosarjoja ja tietokonepelejä. Ensimmäisessä televisiosarjassa 1980-luvulla Vili Vilperi esiintyi käsinukkena. Tunnetuin televisiosarja on Yoram Gross studiosin vuosina 1992–1993 tuottama piirrossarja "The Adventures Of Blinky Bill", jota Suomessa on esitetty nimellä "Vili Vilperi". "Vili Vilperi" -piirrossarja eroaa monelta osin kirjoista, esimerkiksi piirrossarjaan on lisätty enemmän hahmoja. Sarjan tapahtumat sijoittuvat australialaiseen pikkukylään, Viherkylään ("New Greenpatch"). Vili Vilperi on näkynyt myös Yle TV1, Yle TV2 ja C More Juniori kanavilla.


title: Kaarlo Salovaara

text: Kaarlo Freedrikki Salovaara (20. heinäkuuta 1874 Hämeenlinna – 4. tammikuuta 1956 Mikkeli) oli kirkkoherra, lääninrovasti ja Isänmaallisen Kansanliikkeen kansanedustaja.


title: Kaarlo Salovaara

text: Salovaara syntyi Hämeenlinnassa ja kirjoitti ylioppilaaksi 1894. Papiksi vuonna 1898 vihitty Salovaara suoritti pastoraalitutkinnon 1907. Hän oli vuodesta 1900 avioliitossa Varma Matilda Petersonin kanssa. Salovaara toimi vuoteen 1907 siirtolaispappina Yhdysvalloissa.


title: Kaarlo Salovaara

text: Isänmaallisen Kansanliikkeen Salovaara valittiin eduskuntaan Mikkelin läänin vaalipiiristä 1936. Hän istui eduskunnassa vuoteen 1938 asti. Rovastin arvonimen hän oli saanut 1926. Salovaara oli kirkolliskokouksen jäsen. Hän toimi vuosina 1930–1939 Juvan rovastikunnan lääninrovastina ja sitten vuoteen 1950 Pieksämäen rovastikunnassa.


title: Kaarlo Salovaara

text: Salovaara oli 81-vuotias kuollessaan Mikkelissä 1956.


title: Paavo Korpisaari

text: Paavo Rafael Korpisaari (vuoteen 1906 Roschier; 28. marraskuuta 1886 – 25. maaliskuuta 1950) oli suomalainen taloustieteilijä ja filosofian tohtori, joka toimi vuosina 1930–1932 Kansallisen Kokoomuksen kansanedustajana Viipurin läänin läntisestä vaalipiiristä.


title: Paavo Korpisaari

text: Korpisaari syntyi Ilmajoella. Hänen vanhempansa olivat agronomi Paul Rudolf Roschier ja Siveä Sigrid Amanda Hirvinen. Hän meni vuonna 1911 naimisiin Ilma Lovisa Enebergin (myöh. Kivikataja) kanssa, joka oli senaattori Waldemar Enebergin tytär.


title: Paavo Korpisaari

text: Korpisaari kirjoitti ylioppilaaksi 1905. Hänestä tuli filosofian kandidaatti (1907), maisteri (1908), lisensiaatti (1915) ja lopulta tohtori (1919). Korpisaari sai professorin arvonimen kansanedustajakautensa jälkeen 1945.


title: Paavo Korpisaari

text: Korpisaari oli Kotkan työväenopiston johtajana 1911–1915 ja Kauppalehden päätoimittajana 1916–1917 sekä Kauppalehti Oy:n toimitusjohtajana 1916–1918. Hän oli Suomen pankkiyhdistyksen asiamies 1916–1918, Maakuntain keskuspankin johtokunnan jäsen 1919–1921 sekä Suomen tukkukauppiaiden liiton ja sen tytärjärjestöjen asiamies 1922–1945 ja Suomen tukkukauppiaiden liiton toimitusjohtaja 1946–1950. Korpisaari oli lisäksi Kauppakorkeakoulun vt. kauppaopin professorina vuosina 1920, 1925 ja 1929 ja hän toimi muun muassa Suomen Liikemies-Yhdistyksen sihteerinä.


title: Allen Cunningham

text: Allen Cunningham (s. 28. maaliskuuta 1977, Riverside, Kalifornia) on yhdysvaltalainen pokeriammattilainen. Hän opiskeli insinööriksi UCLA:ssa, mutta keskeytti opintonsa pokeriuransa takia.


title: Allen Cunningham

text: Cunningham, lempinimeltään "Clever Piggy", on voittanut urallaan 5 WSOP-ranneketta. World Series of Pokerin pääturnauksessa hän on parhaimmillaan ollut neljäs (vuonna 2006). Cunningham valittiin WSOP:n vuoden pelaajaksi vuonna 2005.


title: Allen Cunningham

text: World Poker Tourilla Cunningham on selvinnyt finaalipöytään kahdesti:


title: Allen Cunningham

text: Joulukuussa 2007 Cunningham voitti Vegas Open - NPL -tapahtuman 15 000 dollarin pääturnauksen ansaiten 325 105 dollaria. Keväällä 2008 hän oli ykkönen Las Vegasissa Ceasars Palacessa pelatussa WSOP Circuit -turnauksessa. Ykköspalkinto oli 499 069 dollaria.


title: Allen Cunningham

text: Tammikuussa 2010 Cunninghamin pokeriuran turnausansiot ylittivät 10,3 miljoonaa dollaria. Hän edustaa Full Tilt Poker -nettipokerihuonetta.


title: Kölner Haie

text: Kölner Haie () on Saksan DEL-liigassa pelaava kölniläinen jääkiekkoseura, joka perustettiin vuonna 1972. Kotiottelunsa seura pelaa Lanxess Arenalla. Se on voittanut Saksan mestaruuden kahdeksan kertaa (1977, 1979, 1984, 1986, 1987, 1988, 1995 ja 2002). Joukkueen päävalmentajana on lokakuusta 2014 asti toiminut Niklas Sundblad.


title: Galvatron

text: Galvatron on kuvitteellinen hahmo "Transformers"-universumissa. Useimmissa jatkumoissa hän on esiintynyt Decepticonien johtajan, Megatronin, uutena ulkomuotona.


title: Galvatron

text: Elokuvassa "" Megatron tekee vuonna 2005 hyökkäyksen Autobot Cityyn. Siellä hän jouttuu viimeiseen ja kohtalokkaaseen taisteluun Optimus Primea vastaan. He molemmat haavoittuvat kuolettavasti.


title: Galvatron

text: Kesken paluumatkan Cybertronille Starscream jätti Megatronin avaruuteen kuolemaan. Pian Megatron joutui planeetansyöjä Unicronin eteen, ja tämä lupasi pelastaa Megatronin kuolemasta, jos Megatron tuhoisi Autobottien johtajan Matrixin. Vastusteluiden jälkeen Megatron myöntyi. Unicron ei vain korjauttanut Megatronin, vaan antoi hänelle myös uuden ulkonäön, suuremmat voimat ja uuden personallisuuden. Unicron nimesi uuden tuhokoneensa Galvatroniksi.


title: Galvatron

text: Galvatron palasi Decepticoniensa luokse Cybertronille, mukanaan uusi, Unicronin luoma armada. Galvatron eliminoi hänet viimeisen kerran pettäneen Starscreamin yhdellä voimakkaalla energialaukauksella ja otti takaisin Decepticonien komentajuuden. Myöhemmin Galvatron alkoi jahdata Autobottien uutta johtajaa Ultra Magnusta tuhotakseen tämän rintakotelossa olevan Matrixin. Hän oli Junkion-planeetalla mukana tuhoamassa Ultra Magnusta. Saatuaan Matrixin haltuunsa hän yritti käyttää sitä Unicronin tuhoamiseen ja vapautuakseen tämän vallasta. Matrix ei kuitenkaan suostunut tottelemaan Galvatronia.


title: Galvatron

text: Unicronin hyökättyä Cybertron -planeetalle Galvatron liittoutui Autobottien kanssa, mutta Unicronin käyttämä henkinen yhteys teki liitosta lyhyen.


title: Galvatron

text: Taistelussa nuorta Autobottisoturi Hot Rodia vastaan tapahtui kuitenkin yllätys: Matrix totteli Hot Rodia ja muovasi hänestä uuden Autobottien johtajan Rodimus Primen. Rodimus Prime heitti Galvatronin Unicronin sisuksista avaruuteen, eikä häntä enää elokuvassa nähty. Unicronin tuhouduttua katosi myös Unicronin käyttämä henkinen käskyvalta Galvatroniin, ja hänestä tuli lopultakin oman kohtalonsa herra.


title: Galvatron

text:
Galvatron tulee mukaan televisiosarjaan heti kolmannen tuotantokauden alussa. Hän onnistuu palamaan huonossa kunnossa olevien Decepticon-sotureidensa luokse ja alkaa nopeasti rakentamaan uutta Decepticon-imperiumiaan.
Kauden lopussa, pahan ruton levitessä ympäri galaksia ja tartuttaen kaikki mahdolliset, Galvatron joutuu liittoutumaan henkiin herätetyn Optimus Primen ja jäljellä olevien Autobottien kanssa, pysäyttääkkseen ruton leviämisen ja löytääkseen parannuskeinon.
Lopulta Galvatronkin joutuu ruton valtaan, mutta vapautuu tästä pian, Optimus Primen pelastettua kaikki. Kauden viimeisen jakson lopussa Galvatron kättelee Optimusta, kiittää tätä ja lupaa olla sotimatta tällä kertaa.


title: Galvatron

text:
Sarjakuvassa Galvatronin seikkailut on nähty useaan otteeseen, mutta hänen muutostaan Megatronista Galvatronin ei koskaan. Käsikirjoittaja Simon Furman on käyttänyt läpi TF-kirjoittajauransa Galvatronin hahmoa eri tarinoissa ja näissä esiintynyt hahmo on yleensä eri ajasta tai aikajatkumosta "oikeaan" maailmaan siirtynyt henkilö.
Virallisesti Galvatron tuli mukaan vaihtoehtoiseen tulevaisuuteen, vuoteen 2009 sijoittuvassa tarinassa, missä Decepticonit ovat tuhonneet ja vallanneet USAn tärkeimmät kaupungit. Decepticonit ovat myös tappaneet melkein kaikki mahdolliset Autobotit ja heidän johtajansa Rodimus Primen.


title: Galvatron

text:
Ylivoimaisen voittonsa ansiosta Galvatron on menettänyt todellisuuden tajunsa, ja puhuu itsestään jatkuvasti suuria ja kertoo, kuinka Autobotit hävisivät ylivoimaiselle viholliselle. Galvatron tapattaa myös omia alaisiaan. Hänen ainoa uhkansa on pieni, mitätön, muutamasta Autobotista ja kourallisista ihmisiä muodostuva ryhmä, joka on täysin alivoimainen.
Autobotit kuitenkin käyvät epätoivoiseen vastaiskuun ja Galvatron tapattaa useita eloonjääneitä Autobotteja, kuin myös oman soturinsa Cyclonuksen.


title: Galvatron

text:
Galvatron oli juuri tappamassa Spike Witwickya, kun "oikeasta" aikajatkumosta tulleet Unicronin apurit vangitsivat Galvatronin ja kuljettivat hänet läpi ajan ja ulottuvuuksien.
Unicron määräsi Galvatorin avustajakseen ja viestintuojakseen, jonka tehtävä olisi mennä Cybertronille ja levittää pelkoa, tappaa Autobotteja ja näiden paikallinen johtaja, Emirate Xaaron. Galvatron päätti kuitenkin käyttää tilaisuutensa hyväksi ja liittoutui Xaaronin kanssa, tuhotakseen Unicronin. Tähän tarvittiin Transformerien jumalan, Primuksen herättämistä. Kun Primus oli herännyt, hän siirsi kaikki Transformerit Cybertronille, taistelemaan Unicronia vastaan.


title: Galvatron

text: Hieman ennen Unicronin tuloa Galvatron joutui pelastamaan Optimus Primen hengen, kun Unicronin lähettämän, aivopestyt transformerit yrittivät tappaa transformerien johtajan. Unicronin hyökättyä transformerit eivät uskaltaneet käydä valtavaa vihollistaan vastaan. Galvatron joutui näyttämään esimerkkiä, hyökkäämällä yksin entistä herraansa vastaan. Unicron löi kuitenkin Galvatronin yhdellä iskulla syrjään.


title: Galvatron

text: Myöhemmin, Unicronin tuhouduttua ja Cybertronin alettua rapistumaan, Galvatron lähti Cybertronilta salamatkustajana, Decepticon Shockwaven ja Starscreamin kaappaamassa Autobot risteilijässä, Arkissa. Arkissa hän törmäsi entiseen minäänsä, Megatroniin. Galvatron pelasti Megatronin Shockwaven tappavalta laukaukselta. Yhdessä he liittoutuivat ja kävivät Shockwaven kimppuun. Myöhemmin Arkki törmäsi Maahan ja hajosi palasiksi. Galvatron kuitenkin selvisi hengissä.


title: Galvatron

text: Spike Witwicky saapui paikalle ja yhdistyi entiseen Headmaster-kumppaniinsa Fortress Maximukseen ja syntyi taistelu. Taistelu päättyi, kun Galvatron putosi jäiseen veteen, eikä enää noussut pinnalle.


title: Galvatron

text: "ssa" kun Megatron päätyy Starscreamin, Demolishorin sekä Autobottien Hot Shot ja Red Alert ohella tuntemattomalle planeetalle, he kohtaavat Optimus Primelta näyttävän mystisen olennon nimeltä Nemesis Prime, joka haavoitti kutakin heistä, mutta Mini-Conit ilmestyivät Nemesis Primen uhrien eteen korjaten heidän haarniskansa ja antaen heille uudet värit. Uuden värinsä myötä Megatron nimesi itsensä Galvatroniksi.


title: Galvatron

text: "issa" Megatron oli ottanut vanhan nimensä käyttöön Alpha Q:n herättyä hänet henkiin. Unicronin robottikehon tuhouduttua Megatron saapui Cybertronille ja löysi sen pinnan alta superenergonia, jota hän imi itseensä. Tämä muutti hänet jälleen Galvatroniksi.


title: Galvatron

text: "issa" jälleen vanhan nimensä käyttöön ottanut Megatron kohtasi kerran taistelussa Jättiläisplaneetta Gigantionin johtajan, Metroplexin. Hän hävisi ja menetti samalla apurinsa, Nemesis Breakerin. Raivoissaan kokemastaan tappiosta Megatron pääsi hetkellisesti lähelle Gigantioniin kätkettyä Cyberplaneetta-avainta. Hän ei onnistunut viemään sitä, mutta sai yhdistettyä osan sen voimasta omaan haarniskaansa muuttuen jälleen Galvatroniksi.


title: Galvatron

text: Tämä oli harvoja jatkumoita, joissa Megatron ja Galvatron olivat kaksi eri henkilöä. Galvatronin ainoa esiintyminen oli kirjassa "".


title: Galvatron

text: Galvatron eli Alkuperän aikakaudella, aikana ennen Quintessonien saapumista. Hän johti kulttia nimeltä Satunnaisuus (), joka vastusti Kuvioijiksi () kutsuttujen tiedemiesten ryhmää, jonka jäseniä olivat Azimuth, Perceptor ja Reflector. Galvatron ei uskonut järjestelmällisyyteen vaan puhtaaseen kaaoksen. Kultti hävitettiin, mutta Galvatron selvisi hengissä. Hän ei kuitenkaan enää uhannut Cybertronia, eikä hänen vaiheistaan Alkuperän aikakauden päättymisen jälkeen kerrottu mitään.


title: Galvatron

text: Galvatron esiintyy Michael Bayn elokuvassa "Transformers – Tuhon aikakausi" yhtenä kauko-ohjattavista ja molekylaarisesti muuntautuvista transformereista, jotka yhtiö nimeltä KSI on rakentanut Harold Attingerin käskystä tuhoamaan Autobotit ja korvaamaan heidät ihmiskunnan suojelijoina. KSI pyrki alun perin mallintamaan hänen robottimuotonsa muistuttamaan Optimus Primea, mutta KSI:n johtajan Joshua Joycen harmiksi se muistuttikin Megatronia. Lisäksi kun se lähetettiin Autobottien perään, se ei täysin totellut ohjauksia ja kykeni vieläpä puhumaan. Syyksi paljastui lopulta, että Megatronin jäännöksissä hänen edelleen aktiivisena oleva mieli oli siirtänyt itsensä Galvatroniin saadakseen tästä itselleen uuden kehon. Kun KSI:n toiminta siirrettiin Kiinaan, Galvatron aktivoitui itsestään ja alisti samalla Stingerin, Junkheapin, Trax-yksiköt ja muut KSI:n luomukset osaksi uutta Decepticon-armeijaansa. Hän yritti myös saada haltuunsa "Siemenen", jonka Lockdown oli luvannut ihmisille, luodakseen sillä lisää sotilaita uuteen armeijansa.


title: Galvatron

text: Galvatron muuntautuu mustaksi ja harmaaksi Freightliner Argosy -rekka-autoksi. Hänen äänenään elokuvassa on Frank Welker.


title: Kalevi Huotari

text: Keijo Kalevi Huotari (15. kesäkuuta 1924 Nuijamaa – 8. maaliskuuta 1975 Helsinki) oli suomalainen maanviljelijä ja piirisihteeri, joka toimi kansanedustajana vuosina 1970–1975.


title: Kalevi Huotari

text: Huotari syntyi Nuijamaalla maanviljelijä Elias Huotarin ja Elsa Hounin pojaksi. Hänet valittiin Suomen Maaseudun Puolueen kansanedustajaksi 1970. Huotari siirtyi vuonna 1972 Suomen kansan yhtenäisyyden puolueen eduskuntaryhmään.


title: Kalevi Huotari

text: Huotari oli vuodesta 1965 naimisissa Rauha Ilona Mustosen kanssa. Hän kuoli Helsingissä 50-vuotiaana.


title: Sosiaalinen status

text: Sosiaalinen status on arvostus, kunnioitus tai arvovalta, jonka yksilö saavuttaa asemassaan yhteiskunnassa. Sosiaalinen status tarkoittaa myös yhteiskunnallista asemaa. Status on Pierre Bourdieun mukaan osa kulttuurista pääomaa. Nykyaikaisissa yhteiskunnissa ammatin ajatellaan yleisesti määräävän statuksen, mutta myös muilla tekijöillä on merkitystä kuten uskonto, sukupuoli, vapaaehtoistyöt, harrastukset ja luonne. Varhaismoderneissa yhteiskunnissa statuserot ovat melko vaihtelevia mutta joissakin tapauksissa ne ovat pysyviä ja luokkiin perustuvia, kuten intialaisessa kastijärjestelmässä.


title: Ilkka Jäntti

text: Ilkka Jäntti (s. 3. tammikuuta 1977 Lahti) on suomalainen jalkapallovalmentaja ja entinen jalkapalloilija. Hänen pelipaikkansa oli keskuspuolustaja.


title: Ilkka Jäntti

text: Jäntti on Lahden Reippaan kasvatti. Suomessa hän on edustanut Reippaan lisäksi Ykkösessä FC Lahtea, FC Hämeenlinnaa, Riihimäen Palloseuraa sekä Viikinkejä. Hän on pelannut urallaan myös neljä vuotta Yhdysvaltain yliopistosarjaa Kentuckyn yliopistossa, saaden tililleen yhteensä 80 ottelua ja viisi maalia. Jäntin ainoalla Veikkausliiga-kaudella 2006 hän pelasi 17 ottelua, joissa hän teki yhden maalin. Ykkösessä Jäntille kertyi yhteensä 150 ottelua, joissa hän viimeisteli 13 maalia.


title: Ilkka Jäntti

text: Yhdysvalloissa Jäntti toimi pelaamisen ohessa valmentajana ja valmennuspäällikkönä. Hänestä tuli kesken kauden 2010 Bollklubben-46:in pelaaja-apuvalmentaja Pasi Solehmaisen kanssa Hans Holmqvistin tultua päävalmentajaksi. Jäntti toimi FC Viikinkien päävalmentajana kaudesta 2011 kauden 2014 toukokuuhun.


title: Riverside

text: Riverside voi tarkoittaa ainakin seuraavia:


title: Nemrut (vuori)

text: Nemrut-vuori sijaitsee Adıyamanin maakunnassa Kaakkois-Turkissa. Se on osa Taurusvuoria ja lisättiin UNESCO:n maailmanperintölistalle vuonna 1987. Nemrutin korkeus on 2 150 metriä.


title: Nemrut (vuori)

text: Vuori on kuuluisa sen huipulla sijaitsevista patsaistaan. Ne pystyttivät Kommagenen valtakunnan hallitsija Antiokos Theos vuonna 62 eaa. Patsaat pystytettiin suuren tumuluksen eli kumpuhaudan itä- ja länsipuolelle ja ne esittävät itse kuningasta sekä useita kreikkalaisia ja persialaisia jumalia kuten esimerkiksi Heraklesta ja Apollonia. Mukana on myös eläimiä esittäviä patsaita. Vuori toimi eräänlaisena uuden uskonnon keskuksena, joka yhdisti kreikkalaista ja persialaista mytologiaa. Kommagenen hallitsija halusi patsailla korostaa omaa ”sukulaisuuttaan” jumaliin. Antiokoksen esi-isät haudattiin vuorelle.


title: Nemrut (vuori)

text: Patsaat olivat aikoinaan 8-10 metrin korkuisia, mutta vuosisatojen kuluessa päät ovat irronneet ruumiista. Niitä ei kuitenkaan ole viety museoihin, vaan ovat vielä nähtävissä vuoren huipulla. Itse tumulus on 50 metriä korkea ja sen halkaisija on 150 metriä.


title: Nemrut (vuori)

text: Paikan löysi vuonna 1881 saksalainen insinööri Karl Sester. Huipulle vievä tie on huonossa kunnossa ja paras aika vierailulle on kesällä. Jättimäiset patsaat ja niiden irronneet päät ovat vaikuttava näky etenkin auringonnousun ja -laskun valossa.


title: Ahvenanmaan museo

text: Ahvenanmaan museo () on Maarianhaminassa sijaitseva museo. Museossa on perusnäyttely, joka kertoo maakunnan historian saariryhmän noususta merestä aina nykypäivän itsehallintoaikaan. Lisäksi samassa rakennuksessa sijaitsee Ahvenanmaan taidemuseo. Museorakennuksen on suunnitellut arkkitehti Helmer Stenros ja se valmistui vuonna 1981.


title: Olli Pajari

text: Olli Pajari (1. helmikuuta 1860 Rautjärvi – 20. huhtikuuta 1923 Helsinki) toimi Suomalaisen puolueen kansanedustajana Viipurin läänin itäisestä vaalipiiristä 1907–1908.


title: Olli Pajari

text: Pajari syntyi Rautjärvellä talollisen Antti Pajarin ja Elli Roihan pojaksi. Hänen puolisonsa oli vuodesta 1891 Maria Helena Laatunen. Pajari oli kansanedustajakautenaan anomusvaliokunnan ja sivistysvaliokunnan jäsen.


title: Olli Pajari

text: Pajari suoritti lukkari- ja urkuritutkinnon (1901), saarnalupatutkinnon (1911) sekä tutkinnon Raamatun tuntemisessa, dogmatiikassa ja siveysopissa (1911). Hän oli varsinaiselta ammatiltaan opettaja. Hän työskenteli kansakoulunopettajana 18 vuotta Asikkalassa, 9 vuotta Hollolassa sekä lyhyempiä ajanjaksoja Lahdessa ja Muolaassa. Lahdessa hän toimi muun muassa Möysän kansakoulussa. Rautjärvellä hän antoi kiertokouluopetusta kolmen vuoden ajan.


title: Olli Pajari

text: Pajari oli kirkolliskokouksen jäsen ja vuosina 1911–1923 "Lahti"-lehden vakituinen avustaja. Hän menehtyi Helsingissä 63 vuoden iässä. Asikkalassa 1897 syntynyt kenraali Aaro Pajari oli hänen poikansa.


title: Ontario (täsmennyssivu)

text: Ontario esiintyy seuraavissa yhteyksissä:


title: Sottungan kirkko

text: Sottungan kirkko on pienehkö puukirkko Sottungan kunnassa Ahvenanmaalla. Se on pyhitetty Maria Magdalenalle. Kirkon paikalla on sijainnut kirkko vuodesta 1661 saakka. Nykyisen kirkon rakentamistyöt aloitettiin vuonna 1728, kun sitä edeltänyt kirkkorakennus poltettiin isovihan aikana. Viimeksi kirkkorakennus kunnostettiin vuonna 1974.


title: Sottungan kirkko

text: Kirkko on torniton pitkäkirkko, joka on katettu paanuin. Kellotapuli on rakennettu vuosina 1769–1770. Sisäkatto on lautaholvattu. Barokkityylisessä saarnatuolissa on Jonas Bergmanin koristemaalaukset vuodelta 1753. Kirkossa on kaksi alttaritaulua, "Kristuksen taivaaseenastuminen" (1770) ja P. Berggrenin "Ehtoollisen asettaminen" (1845).


title: Sottungan kirkko

text: Kirkossa on Frans Andersonin rakentamat 7-äänikertaiset urut vuodelta 1866, ja ne on uudistanut Hans Heinrich vuonna 1974.


title: Maarianhaminan kaupunginkirjasto

text: Maarianhaminan kaupunginkirjasto () sijaitsee Ahvenanmaalla Maarianhaminassa. Kirjastorakennuksen on suunnitellut arkkitehti Hans Stenius, ja se valmistui vuonna 1989.


title: Maarianhaminan kaupunginkirjasto

text: Kirjasto on kaupunginkirjasto ja lisäksi Ahvenanmaankeskuskirjasto ja Ahvenanmaan ammattikorkeakoulun koulukirjasto.


title: Tiikerinsilmä

text: Tiikerinsilmä on kvartsiryhmään kuuluva kiteinen kvartsimuunnos. Se on kemialliselta koostumukseltaan piidioksidia. Tiikerinsilmä syntyy haukansilmästä krokidoliitin muuttuessa kvartsiksi, kuituisen rakenteen säilyessä ennallaan. Ilmiötä kutsutaan pseudomorfoosiksi. Ruskean värin aiheuttaa rautaoksidi. 1800-luvulla tiikerinsilmää pidettiin lähes timantin veroisena. Tiikerinsilmän arvon romahdutti Etelä-Afrikan esiintymien löytyminen. Tiikerinsilmää käytetään koruihin ja taiteellisiin esineisiin. Häränsilmä syntyy kuumennettaessa tiikerinsilmää.


title: Tiikerinsilmä

text: Tiikerinsilmä esiintyy haukansilmän kanssa. Tärkeimmät esiintymät ovat Etelä-Afrikassa, Australiassa, Intiassa, Kaliforniassa ja Myanmarissa.


title: Heikki Oja

text: Heikki Oja (s. 20. toukokuuta 1945 Helsinki) on suomalainen tähtitieteen dosentti, filosofian tohtori ja Helsingin yliopiston almanakkatoimiston entinen johtaja.


title: Heikki Oja

text: Oja toimi Helsingin Yliopiston Almanakkatoimiston johtajana vuosina 1994–2012 oltuaan sitä ennen yliopiston almanakkatoiminnan vastuuhenkilönä 1970-luvun lopulta alkaen. Hän oli yksi Tiedekeskus Heureka -hankkeen käynnistäneistä henkilöistä. Oja on kirjoittanut kymmeniä yleistajuisia tietokirjoja ja esiintynyt usein radiossa kertomassa tähtitieteestä ja avaruustutkimuksesta. Hänelle on myönnetty professorin arvonimi.


title: Heikki Oja

text: Heikki Oja on vaikuttanut suuresti Tähtitieteellinen yhdistys Ursan kehitykseen 1970-luvulta alkaen. Hän on yksin tai yhdessä muiden kanssa kirjoittanut tai toimittanut kymmeniä Ursan kirjoja. Hän oli Ursan julkaiseman "Tähdet ja avaruus" -lehden toimitussihteerinä viitisentoista vuotta vaikuttaen voimakkaasti sen kehitykseen.


title: Heikki Oja

text: Heikki Oja asuu Tammelassa. Hänen isänsä oli historiantutkija, professori Aulis Oja.Alla olevassa luettelossa on toistaiseksi vain pieni osa niistä kymmenistä teoksista, joiden kirjoittajana tai toimittajana Heikki Oja on.


title: Mario J. Molina

text: Mario Jose Molina (s. 19. maaliskuuta 1943, México) on fysikaalinen kemisti ja ensimmäinen meksikolainen, joka on saanut luonnontieteen Nobelin palkinnon. Molina palkittiin yhdessä Paul J. Crutzenin ja F. Sherwood Rowlandin kanssa 1995 Nobelin kemianpalkinnolla ilmakehän kemiallisista tutkimuksista, erityisesti otsonin muodostumisen ja hajoamisen tutkimuksesta.


title: Mario J. Molina

text: Mario Molinan vanhemmat olivat Roberto Molina Pasquel ja Leonor Henriquez de Molina. Hän oli jo pienestä pitäen innostunut kemiasta ja kemistin koulutuksen saaneen tätinsä Esther Molinan avustuksella hän teki yliopistotason kemiallisia kokeita jo ollessaan peruskoulussa. Yksitoistavuotias Molina lähetettiin Sveitsiin sisäoppilaitokseen oppimaan saksaa, jota perheen käsityksen mukaan kemistin on hyvä osata. Hän suoritti korkeakoulututkinnon Meksikossa kemiantekniikasta. Matkusteltuaan euroopassa ja opiskeltuaan matematiikkaa ja polymeerikemiaa hän lähti Yhdysvaltoihin Kalifornian yliopistoon Berkeleyssä suorittamaan tohtorin tutkintoa fysikaalisesta kemiasta 1968.


title: Mario J. Molina

text: Berkeleyssä opiskellessaan Molina pääsi George C. Pimentelin tutkimusryhmään, missä hän tapasi tulevan vaimonsa ja kollegansa Luisa Tanin. Molina sai tohtorintutkintonsa valmiiksi 1972. Vuotta myöhemmin hän siirtyi professori F. Sherwood Rowlandin tutkimusryhmään Irvinen kampukselle ja meni naimisiin Luisan kanssa.


title: Mario J. Molina

text: Rowland antoi Molinalle listan tutkimusaiheista ja Molinaa kiinnosti eniten tuolloin ympäristölle melko turvallisiksi ajateltujen CFC-yhdisteiden kerääntyminen luonnossa. Aiemmin Molina ja Rowland olivat tutkineet samankaltaisia molekyylejä molekyylidynamiikan kannalta ja tunsivat niiden kemialliset ominaisuudet. Ilmakehän kemia oli heille kuitenkin uusi alue. He julkaisivat otsonikatoa koskevat tuloksensa tieteellisessä aikakauslehdessä "Naturessa" 1974 28. kesäkuuta. Tuloksiin suhtauduttiin aluksi epäillen, mutta myöhemmin selvisi, että todellisuudessa tuho on jopa pahempi kuin Molina ja Rowland olivat arvioineet.


title: Södö

text: Södö on saari ja kylä Sottungan kunnassa, Ahvenanmaan maakunnassa. Saarella sijaitsee neljä rautakaivosta, jotka ovat peräisin 1840-luvulta, jotka ovat vuoden 1835 rautamalmilöydösten perua. Saarella aloitettiin koelouhinta vuonna 1839, kun taas varsinainen louhinta sijoittui vuosille 1843-1847. Lisäksi Södössä on kallioon hakattu muistokirjoitus, joka kunnioittaa kuningas Kustaa IV Aadolfin saarella käyntiä 1800-luvun alussa.


title: Södö

text: Södön kylä on asumaton.


title: Operaatio Auca

text: Operaatio Auca oli viiden yhdysvaltalaisen kristityn lähetyssaarnaajan yritys saada yhteys Ecuadorin sademetsissä eläviin huaorani-intiaaneihin. Huaorani-intiaanit olivat ulkomaailmasta eristäytynyt heimo, joka tunnettiin väkivaltaisuudesta, etenkin ulkopuolisia kohtaan, jotka saapuivat heidän asuinpiirilleen. Viidellä lähetyssaarnaajalla oli aikomus olla ensimmäisiä, jotka tarjoaisivat heille mahdollisuuden tutustua Raamattuun. Aluksi lähetyssaarnaajat alkoivat vuonna 1955 tehdä säännöllisesti lentoja huaorani-intiaanien asuinsijojen yli ja pudottivat heille lahjoja ja muita tarvikkeita. Siitä muutaman kuukauden kuluttua, 2. tammikuuta 1956 lähetyssaarnaajat perustivat "Palm Beach" -nimisen leirin muutamien kilometrien päähän huaorani-intiaanien asuinsijoista. Pyrkimys lähestyä huaorani-intiaaneja kuitenkin loppui lyhyeen, kun huaorani-soturit surmasivat keihäin kaikki viisi lähetyssaarnaajaa, Jim Elliotin, Nate Saintin, Ed McCullyn, Peter Flemingin ja Roger Youderianin. Uutinen tapahtuneesta levisi laajalti ympäri maailman.


title: Operaatio Auca

text: Miesten kuolema lisäsi maailmanlaajuiseen lähetystyöhön kohdistuvia voimavaroja ja rahoitusta Yhdysvalloissa. Useita vuosia miesten kuoleman jälkeen, Jim Elliotin leski Elisabeth ja Nate Saintin sisko Rachel palasivat Ecuadoriin SIL International -järjestön lähetystyöntekijöinä elääkseen huaorani-intiaanien parissa. Tämä johti ajan myötä monien intiaanien kääntymiseen kristinuskoon, mukaan lukien joitakin surmiin osallistuneita. Lähetystyöntekijöiden vaikutuksesta väkivalta heimon keskuudessa on vähentynyt.


title: Operaatio Auca

text: Tapahtunutta on muisteltu lähetyssaarnaajien keskuudessa säännöllisesti ja aiheesta tehtiin dokumentin omainen elokuva "End of the Spear", joka sai ensi-iltansa 2006.


title: SS South American

text: SS South American oli Yhdysvaltain ja Kanadan välisillä suurilla järvillä liikennöinyt matkustajahöyrylaiva. Aluksen oli tilannut detroitilainen Chicago, Duluth & Georgian Bay Transit Company ja se rakennettiin Great Lakes Engineering Worksin telakalla Ecorsessa Michiganissä vuosina 1913–1914 runkonumerolla 1133.


title: SS South American

text: Aluksen pituus oli 88,54 metriä, leveys 14,35 metriä ja syväys 5,6 metriä. 2 662 bruttorekisteritonnin aluksessa oli telakan rakentama nelipaisuntahöyrykone, jonka teho oli 2 500 indikoitua hevosvoimaa. Höyrykoneen tarvitsema höyrynpaine kehitettiin kolmessa höyrykattilassa, jotka toimitti Toledossa, Ohiossa, toiminut Marine Boiler Works. Alus laskettiin vesille 21. helmikuuta 1914.


title: SS South American

text: Aluksella raivosi tulipalo sen ollessa laiturissa 9. syyskuuta 1924. Tuli tuhosi suuren osan aluksen kansirakenteista ja sisustuksesta. Kannet ja hytit rakennettiin uudelleen, ja töiden yhteydessä alukseen lisättiin toinen savupiippu.


title: SS South American

text: Alus myytiin Seafarer's International Unionille syksyllä 1967 asuntolalaivaksi Atlantilla uponneen "SS North Americanin" tilalle, ja se hinattiin Montréalista Newport Newsiin 27. lokakuuta – 9. marraskuuta 1967. Newport Newsissä alus sisutettiin kelluvaksi asuntolaksi ja sen koneisto purettiin, jonka jälkeen se siirrettiin Piney Pointiin Marylandiin.


title: SS South American

text: Huhtikuussa 1974 alus myytiin Ships, Inc.:lle romutettavaksi, ja se hinattiin Camdeniin New Jerseyhin. Aluksen pelastamista suunniteltiin muuttamalla se ravintola- tai museoalukseksi, mutta tuloksetta. Lopulta erittäin huonoon kuntoon päässyt alus romutettiin vuonna 1992.


title: Asikkalan kirjasto

text: Asikkalan kirjasto on Asikkalan keskustaajamassa Vääksyssä sijaitseva kirjasto. Asikkalan kirjasto kuuluu Päijät-Hämeen Lastukirjastoihin. Päijät-Hämeen kirjastot yhdistivät tietokantansa keväällä 2016. Asikkalan kirjaston kokoelmissa on noin 64 000 nidettä. Vuonna 2015 lainaajia oli 2 580 ja kirjastokäyntejä 56 160. Lainoja tehtiin 101 440. Kirjojen ja elokuvien lainaus kasvoi edellisvuodesta.


title: Asikkalan kirjasto

text: Kirjasto muutti nykyisiin tiloihinsa syksyllä 2004. Rakennuksessa toimi aiemmin Vääksyn ammattikoulu, ja siellä opiskeltiin veneen rakennusta. Uuden kirjaston suunnittelusta vastasi Arkkitehtuuritoimisto Kari Järvinen.


title: Asikkalan kirjasto

text: Rakennuksen entinen käyttötarkoitus haluttiin jättää näkyviin ja siksi muun muassa vanha hallinosturi säilytettiin. Se riiputtaa nyt samassa hallissa rakennettua puuvenettä. Kirjastotiskikin näyttää veneeltä ja samoin parven pyöreä ikkuna sekä kattopurjeet vievät ajatukset vesille. Ulkona olevaan kivipuutarhaan on upotettu puuveneen hylky. Vene on aiemmin kuulunut näyttelijä Joel Rinteelle.


title: Asikkalan kirjasto

text: Kirjaston katossa on kaksi isoa Köpöttiä. Köpöttien isä on Asikkalasta kotoisin oleva kuvataiteilija Ossi Pirkonen. Köpötit syntyivät alun perin Helsingin designpääkaupunkivuoteen liittyneen projektin yhteydessä ja olivat esillä Kampin kauppakeskuksessa. Projektin päätyttyä kotia vaille jääneet Köpötit majoitettiin vuonna 2013 kirjastoon ilahduttamaan ihmisiä.


title: Vib-Ribbon

text: Vib-Ribbon on rytmipeli, jossa on tarkoituksena ohjata pelin päähahmo, Vibri, kentän alusta kentän loppuun painamalla oikeita painikkeita oikeissa kohdissa. Erikoisinta pelissä on se, että pelaaja voi asettaa minkä tahansa musiikkilevyn Playstationin sisälle pelin käynnistyttyä, jolloin peli generoi kappaleista pelattavia kenttiä. Pelistä löytyy myös omia pelattavia kappaleita, joten CD-levyjä ei välttämättä tarvita. Pelin omat kappaleet ovat japanilaisen Laugh & Peace-yhtyeen tekemiä.Vibri on suurisilmäinen, pomppiva jänis, jonka tarkoituksena on päästä tasojen alusta loppuun.


title: Vib-Ribbon

text: Vibrillä on neljä erilaista muotoa. Mikäli pelaaja soittaa kappaleita huonosti (painaa vääriä nappeja/ajoittaa painallukset huonosti), muuttuu Vibri ensimmäisenä sammakoksi. Mikäli huono meno jatkuu, muuttuu Vibri sammakosta jonkinlaiseksi madoksi. Ja jos tämänkin jälkeen meno jatkuu huonosti, peli päättyy.


title: Vib-Ribbon

text: Mikäli pelaaja soittaa kappaletta hyvin ilman virheitä, Vibri muuttaa muotoaan enkeliksi.


title: Vib-Ribbon

text: Vibrin ohjaaminen on yksinkertaista. Kentissä tulee vastaan erilaisia kuvioita ja pelaajan on joko painettava alas, x, L1 tai R1-nappia oikeaan aikaan päästäkseen esteen yli. Välillä saattaa tulla vastaan kuvioita, joissa kaksi erilaista kuviota yhdistyy yhdeksi. Tällöin pitää painaa kahta eri nappia yhtä aikaa, jotta Vibri pääsee esteen yli. Pelin alussa olevassa tutoriaalissa opetetaan pelaajalle, minkä kuvion kohdalla pitää painaa mitäkin nappia.


title: Vib-Ribbon

text: Peli on ulkoisesti hyvin karunnäköinen. Hahmot ja taustat on piirretty vektorigrafiikalla ja kaikki objektit koostuvat lähinnä muutamasta suorasta viivasta. Tämä siksi, jotta peliä voisi pyörittää konsolissa ilman CD:tä, joka taas mahdollistaa CD-levyjen soittamisen ja niistä kenttien generoimisen.


title: Lurker of Chalice

text: Lurker of Chalice oli Leviathanista tunnetun Jef Whiteheadin, eli Wrestin sivuprojekti. Yhtyeen musiikki yhdistelee dark ambientia, black ja doom metallia sekä erilaisia kokeellisia elementtejä. Yhtyeen perustamisajankohta on tuntematon. Vuosien 2003 ja 2004 välillä yhtye hajosi Whiteheadin ajanpuutteen vuoksi, mutta se kuitenkin perustettiin myöhemmin uudelleen. Haastattelujen mukaan Wrest äänitti yhtyeen nimissä neljä kokopitkää albumia.


title: Lurker of Chalice

text: Wrestin mukaan Lurker of Chalicella oli muusa, hänen ex-tyttöystävänsä, joka sairasti aivosyöpää ja teki vuosien ajan kestäneen sietämättömän kivun jälkeen lopulta itsemurhan. Wrest päätti lopettaa yhtyeen toiminnan tähän.


title: Lurker of Chalice

text: Leviathanin vuonna 2008 julkaistu albumi "Massive Conspiracy Against All Life" piti alun perin olla Lurker of Chalicen toinen kokopitkä studioalbumi.


title: Tia Carrere

text: Tia Carrere (syntyjään Althea Rae Duhinio Janairo, s. , Honolulu, Havaiji) on yhdysvaltalainen näyttelijä, malli ja laulaja. Hänet tunnetaan parhaiten Cassandran roolista "Wayne’s World" -elokuvista.


title: Ahvenanmaan merenkulkumuseo

text:
Ahvenanmaan merenkulkumuseo () on museo Maarianhaminassa Ahvenanmaan maakunnassa. Museo sijaitsee 1940-luvun loppupuolelta peräisin olevassa rakennuksessa, jonka ovat suunnitelleet arkkitehdit Helge Railo ja Jonas Cedercreutz.
Museossa on mm. kuuluisan parkkilaiva "Herzogin Cecilien" kapteenin salonki täydellisenä sekä useiden muiden suurten purjelaivojen esineistöä.


title: Ahvenanmaan merenkulkumuseo

text: Ahvenanmaan merenkulkumuseolle myönnettiin Vuoden museo -palkinto keväällä 2016.


title: Pichincha

text: Pichincha on aktiivinen tulivuori Ecuadorissa. Maan pääkaupunki Quito sijaitsee aivan Pichinchan itäisillä rinteillä. Pichinchan provinssi, jossa Quito sijaitsee, on nimetty tulivuoren mukaan.


title: Pichincha

text: Pichinchalla on kaksi huippua, joiden nimet ovat "Rucu Pichincha" (vanha Pichincha, 4 690 m) ja "Guagua Pichincha" (nuori Pichincha, 4 794 m). Lisänimet ovat ketšuan kieltä. Korkeampi Guagua Pichincha purkautui lokakuussa 1999. Quiton pohjoisosiin satoi 1-3 mm tuhkakerros. Purkaustapahtuma kesti kaikkiaan elokuusta 1998 toukokuuhun 2001. Edellinen tätä voimakkaampi purkaus oli sattunut vuonna 1660. Silloin tuhkaa levisi tuhannen kilometrin säteelle, ja Quitoon sitä kertyi 30 cm paksu kerros.


title: Kanala (täsmennyssivu)

text: Kanala voi tarkoittaa seuraavia:


title: Karl Ottelin

text: Karl Eino Ottelin (29. elokuuta 1865 Kauhajoki – 4. kesäkuuta 1930 Vaasa) oli lääninsihteeri, joka toimi RKP:n kansanedustajana Vaasan läänin eteläisestä vaalipiiristä 1917–1918.


title: Karl Ottelin

text: Ottelin syntyi Kauhajoella Fredrik Napoleon Ottelinin ja Amalia Josefina Henriette Limónin pojaksi. Hän kirjoitti ylioppilaaksi 1886 ja tuli varatuomariksi 1905. Hän meni vuonna 1896 naimisiin Emilia Starcken kanssa ja sai laamannin arvon kansanedustajuutensa jälkeen 1920. Eduskunnassa Ottelin toimi maatalousvaliokunnassa ja valtiovarainvaliokunnassa.


title: Karl Ottelin

text: Ottelin kuoli Vaasassa 64 vuoden iässä.


title: Twilight (yhtye)

text: Twilight on yhdysvaltalainen black metal -yhtye, jonka kokoonpano koostuu Yhdysvaltain kenties tunnetuimpien black metal -yhtyeiden jäsenistä. Yhtye perustettiin vuonna 2005 ja julkaisi samaisena vuonna debyyttialbuminsa. Yhtyeen pääjäseniin kuuluu Leviathanin Wrest, Nachtmystiumin Blake Judd ja Kriegin Imperial. Yhtyeessä on vieraillut useita sessiojäseniä mm. Draugarista, Xasthurista, Isis'stä, The Atlas Mothista ja Minskistä.


title: Twilight (yhtye)

text: Twilightin musiikkissa on vaikutteita miltei kaikista yllä mainituista yhtyeistä sekä progressiivisesta, psykedeelisestä ja kokeellisesta musiikista. Yhtyeen soundi sisältää tunnelmallisesti intensiivisen ja depressiivisen ilmapiirin.


title: Twilight (yhtye)

text: Yhtye äänittää parhaillaan uutta kokopitkää albumia, "Beneath the Trident's Tomb"ia, joka on tarkoitus julkaista vuoden 2013 lopussa.


title: Ruusulinja

text: Ruusulinja () on nimitys, jota Dan Brown romaanissa "Da Vinci -koodi" käytetään Pariisin meridiaanista sekä myös Pariisin Saint-Sulpicen kirkon aurinkokellon gnomonin kautta kulkevasta auringonvalon linjasta, jonka avulla voidaan määrittää kevätpäiväntasauksen ajankohta. Pariisin observatorion kautta kulkeva meridiaani on aikoinaan ollut yksi monista eri maissa käytetyistä nollameridiaaneista, ennen kuin sellaiseksi vahvistettiin Greenwichin meridiaani. Brown samasti sen ja Saint-Sulpicen kirkon kautta kulkevan meridiaanin perustaen väitteensä Siionin veljeskunnan asiakirjoihin 1960-luvulta, mutta niissä sen enempää Pariisin meridiaanista kuin Saint-Sulpicen gnomonin kautta kulkevasta linjastakaan ei käytetty nimitystä "ruusulinja". Jo ennen Dan Brownia useat kirjoittajat olivat kuitenkin antaneet Pariisin meridiaanille erilaisia esoteerisia tulkintoja.


title: Ruusulinja

text: Philippe de Chérisey kertoi romaanissassaan "Circuit" vuodelta 1967, että hänen tyttöystävänsä "Roseline" (Roseline Cantades, jonka hän kuvasi macchiavellimaiseksi neitsyeksi") sai surmansa auto-onnettomuudessa ja haudattiin kauniiseen hautaan nollameridiaanilla. Tässä romaanissa ei kuitenkaan meridiaanista käytetty nimitystä "Roseline", kuten ei myöskään Siionin veljeskunnan dokumentissa "Le Serpent Rouge" ("Punainen käärme") vuodelta 1967, jossa siinäkin nollameridiaani ja Saint-Sulpicen auringonvalon linja samastetaan.


title: Ruusulinja

text: Dan Brown viittasi romaanissaan Siionin veljeskunnan dokumenttiin "Au Pays de la Reine Blanche" ("Valkoisen kuningattaren maassa") vuodelta 1967, jonka kirjoittajaksi on merkitty Nicholas Beaucéan. Ranskalaisen tutkija Franck Marien mukaan kyseessä on Pierre Plantardin käyttämä nimimerkki, ja dokumentin on laatinut Plantardin työtoveri Philippe de Cherisey. Dokumentissa sanotaan, että Rennes-les-Bains sijaitsee tarkalleen vanhalla nollameridiaanilla, joka sen mukaan kulkee Pariisin Saint-Sulpicen kautta, ja lisäksi sen mukaan Rennes-les-Bainsin seurakunnalla on hallussaan Roselinen sydän". Tässä yhteydessä Roseline kuitenkin tarkoittaa Pyhää Roseline Villeneuveläistä.


title: Ruusulinja

text: Toisaalta "Au Pays de la Reine Blanche"ssa viitataan myös "nollameridiaanin linjaan, toisin sanoen punaiseen linjaan, englanniksi 'Rose-line'". Vuonna 1978 Pierre Plantard viittasi "punaiseen meridiaanilinjaan" myös nimellä 'Rose-Line' ("Ruusulinja"), sillä "Roselinen, Celle aux Arcsin abbedissan muistopäivää vietetään 17. tammikuuta... ja hänen legendansa on hyvinkin lukemisen arvoinen."


title: Ruusulinja

text: Pierre Feugèren, Louis Saint-Maxentin ja Gason de Kokerin nimillä julkaistussa dokumentissa "Le Serpent Rouge – Notes sur Saint-Germain-des-Près et Saint-Sulpice de Paris" väitetään, että Pariisin meridiaani kulkee Pariisin Saint-Sulpicen kirkossa olevan aurinkokellon gnomonin kautta, jossa se on merkitty lattiaan messinkisellä raidalla. Dokumentissa tätä linjaa sanotaan "punaiseksi käärmeeksi".


title: Ruusulinja

text: Philippe de Chérisey kertoi dokumentissaan "Stone and Paper" ("Kivi ja paperi") tarinan, jonka mukaan Roseline oli myös hänen seuralaisensa nimi. Sen mukaan hänen tuntemansa Roseline kuoli 6. elokuuta 1967, Kristuksen kirkastumisen juhlapäivänä, poistuessaan autolla nollameridiaanilta. Toisessa Chériseyn dokumentissa nimeltä "Circuit" tähän lisätään, että Roseline sai surmansa auto-onnettomuudessa, kun kuvattiin elokuvaa "La beauté sur la terre" ("Kauneus maan päällä"), jossa hänen oi määrä esiintyä.. Samassa elokuvassa esiintyi myös Philippe Chérisey taiteilijanimellä Amédée. Kertomuksessa Roselinesta mainitaan myös kuvitteellinen Charlot-niminen henkilö. Molemmat henkilöt ovat selvästi kuvitteellisia ja esiintyvät eräässä Chériseyn surrealisisissa teoksissa.


title: Ruusulinja

text: "Circuit"in XIII luku on omistettu nollameridiaanille. Chériseyn mukaan Pariisin meridiaanin olisi jo kauan ennen Jean Picardia määritellyt nollameridiaaniksi Till Eulenspiegel, jonka toimeksiannosta apotti François-Pierre Cauneille olisi laatinut luettelon tärkeimmistä paikoista, joiden kautta se kulki. Tässä kappaleessa Roselinea sanotaan "kalastajanaiseksi", joka mieluiten teki itsensä tunnetuksi nimellä "Di O Nysos, DON", yliluonnollisena olentona, joka järjesti hautajaisia kuolleille, jotka yhä elivät hänen uudessa Citroen 2CV:ssään, sen auton jäljennöksessä, jossa hän itse sai surmansa.


title: Ruusulinja

text:
Dan Brown antoi romaanissaan "Da Vinci -koodi" () Pariisin meridiaanille nimen Ruusulinja, vaihtoehtoisena nimenä "maailman ensimmäiselle perusmeridiaanille", joka romaanin mukaan oli Pariisin meridiaani. Kuten Siionin veljeskunnan dokumentissa "Le Serpent Rouge" vuodelta 1967, myös tässä romaanissa väitetään, että tämä meridiaani kulkee Saint-Sulpicen kirkon gnomonin kautta. Todellisuudessa Pariisin observatorion kautta kulkeva meridiaani, jota aikoinaan on käytetty nollameridiaanina, kulkee kuitenkin tämän gnomonin ohi noin 100 metriä idempänä. Sharan Newmanin mukaan myöskään tämän gnomonin kautta kulkevaa linjaa ei ole koskaan sanottu "ruusulinjaksi", ja sama todetaan myös kirkkoon kiinnitetyssä kyltissä. Kirkon opaskirjasessa vuodelta 2000 kerrotaan gnomonin historiasta, että lattiassa oleva messinkiraita on "meridiaani", mutta siinäkään siitä ei käytetä nimitystä "Roseline" tai "Rose Line". Aiheesta kirjoittanut Paul Murdin nimittää vastaavia aurinkolinjoja, joita on muuallakin, "meridiaaneiksi".
Brown yhdistää Pariisin meridiaanin alkuperän olettamaansa Jeesuksen ja Maria Magdalenan sukulinjaan sekä Rosslynin kappeliin, jolla on romaanissa keskeinen merkitys. "Da Vinci -koodin" mukaan:


title: Ruusulinja

text: Mark Oxbrow ja Ian Robertson toteavat kirjassaan "Rosslyn and the Grail", että Dan Brown keksi "Ruusulinjan" yksinkertaisesti yhdistämällä Rosslynin ja Glastonburyn. Nimi Roslin (Rosslyn) ei viittaa mihinkään "pyhään ruusulinjaan" eikä sillä ole mitään tekemistä "Ruusun sukulinjan" tai "Ruusulinjaksi" kutsutun meridiaanin kanssa. Roslin ei myöskään ole tämän skotlantilaisen kylän nimen alkuperäinen, vaikka onkin nykyisin yleisin kirjoitusasu. Keskiajalla nimi kirjoitettiin usein "Rosslyn".


title: Ruusulinja

text: Pariisissa vanha nollameridiaani on vuonna 1994 merkitty Jan Dibbetsin aloitteesta katujen pintaan niin sanotuilla "Aragon metaljongeilla", jotka saivat tämän nimensä ranskalaisen tähtitieteilijä François Aragon muistoksi. "Da Vinci -koodin" epilogissa päähenkilö kulkee näitä Aragon medaljonkeja seuraten Louvren siipirakennusten välisellä aukiolle, jonka poikki Pariisin meridiaani kirjan mukaan kulkee museon maanalaisessa aulassa olevan, ylösalaisen pyramidin muotoisen kattoikkunan () kohdalta. "Da Vinci-koodin" loppuluvussa annetaan ymmärtää, että pyramidin alla on Magdalan Marian hauta. Romaanissa myös samastetaan Magdalan Maria ja Pyhä Graal.


title: Ruusulinja

text: Ylösalainen pyramidi sijaitsee Louvren siipirakennusten väliin jäävällä aukiolla, jonka poikki myös Aragon medaljongeilla merkitty pituuspiiri kulkee, mutta ei täsmälleen pyramidin kohdalta vaan hieman idempää. Siihen seikkaan, että vanha nollameridiaani kulkee hyvin lähellä ylösalaista pyramidia, on aikaisemminkin kiinnitetty huomiota muun muassa Raphäel Aurillacin kirjassa "Le guide du Paris maçonnique", jossa siinäkin asialla selitetään olevan jokin syvempi, esoteerinen merkitys.


title: Ruusulinja

text: Muita paikkoja, joiden on väitetty sijaitsevan samalla pituuspiirillä, ovat Arques Pas-de-Calais'n departementissa, Conques, Rodezin katedraali ("Lady of the Roses"), Pyhän Vincentin katedraali Carcassonnessa, Bourgesin katedraali ja Rennes-le-Bains


title: Ruusulinja

text: Dan Brownin mukaan Ruusulinja olisi ollut "maailman ensimmäinen perusmeridiaani". Ajatus, että jokin meridiaani olisi valittava perusmeridiaaniksi, josta kulmaetäisyydet muille meridiaaneille lasketaan, tunnettiin kuitenkin jo antiikin aikana. Esimerkiksi Ptolemaios käytti kartastossaan nollameridiaanina Kanariansaarten läntisimmän saaren, Ferron meridiaania, koska sen länsipuolella oletettiin olevan vain merta. Teoksessaan "Almagest" hän sen sijaan käytti pituusasteiden lähtökohtana Aleksandrian meridiaania. Maimonides käytti teoksessaan "Hilchot Kiddus Hachodesh", kohdassa 11.27, samasta kohdasta Aleksandriassa nimitystä אמצע היישוב ("asutuksen keskipiste"), toisin sanoen maapallon asutun alueen, Oikumenen kesipiste. Tämä oli epäilemättä myös samanaikaisten arabialaisten maantieteilijöiden käsitys, jotka kuitenkin käyttivät nollameridiaanina myös Rodoksen tai Kanariansaarten meridiaaneja. Ennen kuin Greenwichin meridiaani vuonna 1884 (ei 1888, vaikka Da Vinci -koodissa niin sanotaan) sovittiin kansainväliseksi nollameridiaaniksi, tästä asemasta oli Pariisin ohella kilpaillut jo ainakin yhdeksän paikkakuntaa, nimittäin Berliini, Cadiz, Kööpenhamina, Lissabon, Rio de Janeiro, Rooma, Pietari, Tukholma ja Tokio.


title: Atamon

text: Atamon on natriumbentsoaatista ja bentsoehaposta valmistettu hajuton ja mauton säilöntäaine. Sitä käytetään ehkäisemään vähäsokeristen ja sokeroimattomien marja-, hedelmä- ja etikkasäilykkeiden käymistä ja homehtumista. Tuotemerkin omistaa tanskalainen yritys Haugen Gruppen.


title: Jyrki Niskanen

text: Jyrki Niskanen (s. 12. helmikuuta 1956 Helsinki) on suomalainen oopperalaulaja ja muusikko. Äänialaltaan hän on tenori


title: Jyrki Niskanen

text: Jo 13-vuotiaasta Niskanen toimi ammattimuusikkona soittaen haitaria ja kosketinsoittimia laiva- ja ravintolayhtyeissä, joissa hän säesti 1970 ja 1980-luvun suomalaisia iskelmälaulajia.


title: Jyrki Niskanen

text: Niskanen opiskeli pianonsoittoa aluksi Helsingin konservatoriossa ja suoritti myöhemmin Sibelius-Akatemiassa diplomin improvisoinnissa ja vapaassa säestyksessä. Niskanen opiskeli laulua Sibelius-Akatemiassa sekä Lontoossa Vera Rózsan johdolla että Wienissä ja Berlinissä Peter Bernen johdolla. Vera Rózsa on ollut Niskasen ammattimaisen laulamisen tärkein opettaja.


title: Jyrki Niskanen

text: "Jyrki Niskasen oopperaura alkoi vuonna 1985 Tampereen Oopperassa, jossa hän lauloi Donizettin Rykmentin tytär -oopperassa tenoriosuuden, mutta varsinaisesti oopperalaulajan ura alkoi vuonna 1992, jolloin hänet kiinnitettiin Savonlinnan oopperajuhlilta Zürichin oopperaan Beethovenin Fidelioon. Tämän jälkeen hän on esiintynyt Euroopan (mm. La Scala, Wienin ja Berliinin valtionoopperat), Amerikan ja Australian merkittävimmissä oopperataloissa."


title: Jyrki Niskanen

text: "Jyrki Niskanen on esittänyt kaikki Richard Wagnerin Nibelungin sormuksen suuret tenoriroolit. Luana de Volin ja Niskasen duetto Wagnerin Tristanista valittiin Münchenin Prinzregenten-Theaterin 100-vuotisjuhlalevylle" vuonna 1999.


title: Jyrki Niskanen

text: Jyrki Niskanen on säveltänyt noin 1000 musiikkikappaletta, joita ovat levyttäneet mm. Kari Tapio, Marion Rung, Lea Lavén, Matti Esko  sekä Niskanen itse.


title: Jyrki Niskanen

text: Vuonna 2010 Niskaselta ilmestyi omia sävellyksiä sisältävä soolopianolevy "Atlantic Sky; Sentimental Compositons for Piano" ja vuotta myöhemmin 2011 omia hengellisiä joululauluja sisältävä "Joulun tähden" -CD. Samana vuonna Niskanen sävelsi Sammon Vartijat -lasten musikaalin, joka sai ensi-iltansa samana vuonna Pietarissa.


title: Jyrki Niskanen

text: Niskanen on perustanut myös Vantaan Jokifestivaalit -tapahtuman, jonka tuotoilla ylläpidettiin Vantaalla toimivaa yksityistä englanninkielistä päiväkotia kuuden vuoden ajan, ennen päiväkodin kunnallistumista.


title: Jyrki Niskanen

text: Jyrki Niskanen johti vuosina 2009-2011 Suomen vanhimpiin sekakuoroihin lukeutuvaa Kansalliskuoroa ja on keväästä 2012 johtanut perustamaansa Veikkolan Viihdelaulajat -sekakuoroa, ja äänittänyt molempien kanssa myös levyjä.


title: Valkiaisjärvi (Liminka)

text: Valkiaisjärvi on Temmesjoen vesistöalueeseen kuuluva järvi Limingan kunnan alueella. Se sijaitsee Tyrnävänjoen yläjuoksun eteläpuolella, Muhoksen kunnassa sijaitsevasta Kylmälänkylästä noin kuusi kilometriä etelälounaaseen. Järvi laskee vetensä ojia ja soita pitkin Tyrnävänjokeen.


title: Metyylibromidi

text: Metyylibromidi on orgaaninen yhdiste (orgaaninen halogeeni), joka on normaaliolosuhteissa (0 °C) olomuodoltaan väritön ja hajuton neste mutta huoneenlämmössä (20 °C) kaasu. Sen kemiallinen kaava on CHBr. Metyylibromidista käytetään myös nimitystä "bromometaani" tai "monobromimetaani".


title: Metyylibromidi

text: Metyylibromidin moolimassa on 94,95 g/mol, sulamispiste −94 °C, kiehumispiste 4 °C, suhteellinen tiheys (neste 0 °C) 1,73 g/cm (vesi = 1,0 g/cm) sekä tiheys (kaasuna 20 °C) 3,974 g/l, liukoisuus veteen (20 °C) 1,5 ml/100 ml, itsesyttymislämpötila 537  °C ja CAS-numero 74-83-9.


title: Metyylibromidi

text: Metyylibromidin käyttö ja sitä sisältävien tuotteiden markkinoille luovuttaminen on ollut kiellettyä Suomessa 1 päivästä tammikuuta 1999 lähtien (Valtioneuvoston päätös 2.4.1998 pykälä 6). Metyylibromidia on käytetty kaasuna ainakin USA:ssa tuholaistorjuntaan. Puupohjaisten pakkausmateriaalien käsittelyssä on käytetty metyylibromidia muun muassa mäntyankeroisen ja sen vektorikuoriaisen (Monochamus) ja niiden toukkien leviämisen estämiseen. Muita käyttökohteita ovat orgaaninen synteesi ja osana tulensammutusaineita.


title: Metyylibromidi

text: Pitkäaikaisesta tai toistuvasta altistumisesta metyylibromidille voi seurata vaikutuksia hermostoon, munuaisiin, sydämeen, maksaan ja keuhkoihin.


title: Metyylibromidi

text: Otsonikerroksen suojeluun liittyvässä Montrealin pöytäkirjassa on määritetty vähennysaikataulu, jonka puitteissa metyylibromidin käyttöä tulisi vähentää erilaisissa maissa.


title: Merja Larivaara

text: Merja Larivaara (nykyään Toivonen, s. 4. heinäkuuta 1964 Haukipudas) on suomalainen näyttelijä. Hän on tullut tunnetuksi useista elokuvista ja tv-sarjoista, minkä lisäksi hän on tehnyt pitkän uran Helsingin kaupunginteatterissa, ja vuodesta 2014 lähtien hän on näytellyt Oulun kaupunginteatterissa.


title: Merja Larivaara

text: Larivaara on valmistunut Teatterikorkeakoulusta. Hän on näytellyt muun muassa Suomen Kansallisteatterissa ja Suomen Kansallisoopperassa. Vuonna 1995 hän alkoi näytellä Helsingin kaupunginteatterissa.


title: Merja Larivaara

text: Larivaara sai Jussi-palkinnon parhaasta naispääosasta vuoden 1992 elokuvassa "Kaivo".


title: Merja Larivaara

text: Lisäksi hän on esiintynyt useana vuonna Linnanmäen Peacock-teatterin revyy-esityksissä. Hän on myös toiminut ääninäyttelijänä, esimerkiksi Disneyn Tarzan-elokuvissa. Vuonna 2008 Larivaara nähtiin "Tanssii tähtien kanssa" -ohjelmassa.


title: Merja Larivaara

text: Larivaara on naimisissa näyttelijä Kari-Pekka Toivosen kanssa, ja heillä on neljä lasta.


title: Merja Larivaara

text: Näyttelijän työn ohessa Larivaara on tullut tunnetuksi laulajana ja hanuristina, ja hän muun muassa esiintyi Kikka Laitisen kanssa Vexi Salmen 70-vuotisjuhlakonsertissa.


I Brought You My Bullets, You Brought Me Your Love on My Chemical Romance -yhtyeen debyyttialbumi.


title: Peter Budaj

text: Peter Budaj (s. 18. syyskuuta 1982 Banská Bystrica, Tšekkoslovakia) on slovakialainen jääkiekkomaalivahti, joka pelaa NHL-seura Los Angeles Kingsin organisaatiossa. Hän on pelannut vuodesta 2011 NHL:ssä Montreal Canadiensissa. Budaj on edustanut useita kertoja myös Slovakian maajoukkuetta.


title: Peter Budaj

text: Budaj pelasi kausilla 1999–2002 OHL-seura Toronto St. Michael’s Majorsissa. Budaj oli Colorado Avalanchen toisen kierroksen varaus sijalla 63. Kesällä 2002 hän teki Avalanchen kanssa kolmen vuoden sopimuksen, ja pelipaikka löytyi denveriläisjoukkueen farmiseurasta Hershey Bearsista, jossa Budaj pelasi kaudet 2002–2005. Kesällä 2005 hän solmi jatkosopimuksen Avalanchen kanssa ja pääsi aloittamaan kauden joukkueen kakkosmaalivahtina. Ensimmäisen NHL-kautensa aikana Budaj pelasi 34 ottelua torjuntaprosentilla 90. Hän edusti Slovakiaa Torinon olympialaisissa vuonna 2006 pelaten kolme ottelua. Kesällä 2006 Budajin kanssa solmittiin kolmevuotinen jatkosopimus.


title: Peter Budaj

text: Kaudella Budaj pelasi 57 ottelua. Joulukuun puolivälissä hänestä tuli joukkueen ykkösmaalivahti. Hän pelasi erinomaisen loppukauden ja maaliskuussa Budaj valittiin yhdeksi kuukauden kolmesta tähtipelaajasta. Kaudella Budaj ei kuitenkaan pystynyt pitämään ykkösmaalivahdin paikkaa vaan hyvin pelannut José Théodore sysäsi slovakin vaihtopenkille ja aloitti kaikki Avalanchen pudotuspeliottelut.


title: Peter Budaj

text: Kaudella Budajlle oli pedattuna ykkösvahdin paikka, mutta ailahtelevuutensa vuoksi hän ei pystynyt ansaitsemaan valmentaja Tony Granaton eikä kanssapelaajiensa täyttä luottamusta. Vaikka kausi meni alle odotusten, Avalanche teki kesällä 2009 Budaj’n kanssa yhden vuoden jatkosopimuksen. Kaudella Budaj pelasi vain 15 ottelua. Kausi meni Avalanchelta ja Budaj’lta heikosti. Budaj pelasi 45 ottelua ja hävisi niistä 21 päästäen 3,20 maalia ottelua kohden.


title: Peter Budaj

text: Heinäkuussa 2011 Budaj teki kaksivuotisen sopimuksen Montreal Canadiensin kanssa. Kaudella hän pelasi 17 ottelua ja kaudella vain 13 ottelua. Sopimusta jatkettiin kahdella vuodella keväällä 2013.


title: Peter Budaj

text: Budaj on hyvin harras uskovainen. Tästä kertoo se, että Budaj'n maskiin on maalattu TV-sarja Simpsonien perheen yli-uskovainen naapuri Ned Flanders, joka kantaa Slovakian värejä ja tunnusta. Kaudella Budaj'n kypärässä oli toisella puolella kuva italialaisesta ratamoottoripyöräilijästä, Valentino Rossista. Kypärän takaosaan oli maalattu Ned Flanders, jonka kypärässä oli Slovakian lippu.


title: Kajaani (täsmennyssivu)

text: Kajaani tarkoittaa seuraavia asioita:


title: Cristiano Gimelli

text: Cristiano Gimelli (s. 15. helmikuuta 1982, Rooma) on italialainen jalkapalloilija, pelipaikaltaan keskuspuolustaja. Hän edustaa Italian Serie A:ssa pelaavaa SS Laziota. Hän on 185 cm pitkä ja painaa 78 kiloa. Hän aloitti uransa Albalongassa, siirtyi sieltä Guidoniaan, Ostia Mareen, Casale Monferratoon, Lazioon ensimmäisen kerran 2004, välillä Viterbeseen ja palasi Lazioon.


title: Taco

text: Taco on perinteinen meksikolainen ruoka, jossa maissista tehty ohut leipä, tortilla, täytetään esimerkiksi lihalla, vihanneksilla ja kastikkeilla. Tacoa syödään käsin.


title: Taco

text: Meksikolaisen keittiön tacossa käytetään yleensä valkoisista maissijauhoista tehtyä tortillaa, jota tarjoillaan lämpimänä ja pehmeänä. Myös keltaisia, sinisiä tai punaisia jauhoja käytetään. Tex-mex-keittiön suosittu taco on tehty maissikuoresta eli keltaisista maissijauhoista tehdystä, kovaksi kuivatusta tortillasta. Meksikon pohjoisissa osissa tortilla on yleensä tehty vehnästä.


title: Juhani Laitala

text: Aarne Juhani Laitala (s. 4. heinäkuuta 1952 Haukipudas) on suomalainen näyttelijä. Hän on näytellyt Kansallisteatterissa vuodesta 1985.


title: Juhani Laitala

text: Laitala opiskeli Suomen Teatterikoulussa vuosina 1969–1973. Hän on näytellyt Kansallisteatterin lisäksi KOM-teatterissa, Tampereen Komediateatterissa ja Ryhmäteatterissa sekä elokuvissa ja televisiosarjoissa.


title: Juhani Laitala

text: Laitala muistetaan erityisesti roolistaan Ensio Raikkaana televisiosarjassa "Puhtaat valkeat lakanat". Hän on näytellyt myös sarjoissa "Sydänten akatemia" (1998–1999), "Uutishuone" (2009) sekä "Uusi päivä" (2010–2012, 2014, 2015, 2018). Hän on myös näytellyt televisiosarjassa "Sipoon herttua" (2018) Lisäksi hän toimi elokuvassa Narnia leijona Aslanin suomenkielisenä äänenenä.


title: Saudia

text:
Saudi Arabian Airlines () on Saudi-Arabian kansallinen lentoyhtiö joka operoi nimellä Saudia. Yhtiön pääkonttori sijaitsee Jeddassa.
Saudia lentää lentojaan noin 70 eri kohteeseen Lähi-idässä, Afrikassa, Aasiassa, Euroopassa ja Pohjois-Amerikassa.
Kiireisintä aikaa Saudi Arabian Airlinekselle on pyhiinvaellus, jolloin suurin osa muslimeista tulee lentäen Mekkaan.
Saudian kotikenttä on Kuningas Abdulazizin kansainvälinen lentoasema.
Saudia on Arab Air Carriers Organizationin jäsen.


title: Saudia

text: Yhtiön laivastoon kuului tammikuussa 2018 yhteensä 143 konetta.


title: Veselin Topalov

text: Veselin Topalov (, s. 15. maaliskuuta 1975 Ruse, Bulgaria) on bulgarialainen shakin suurmestari ja entinen Kansainvälisen shakkiliiton FIDEn maailmanmestari.


title: Veselin Topalov

text: Topalov oppi pelin isältään kahdeksanvuotiaana. Voitettuaan alle 14-vuotiaiden maailmanmestaruuden 1989 ja sijoituttuaan hopealle alle 16-vuotiaiden MM-turnauksessa 1990, hän sai suurmestarin arvon 1992.


title: Veselin Topalov

text: Maailmanmestaruuskilpailuissa hän pääsi 16 joukkoon 1999, puolivärieriin 2000 ja jälleen 16 joukkoon 2001. Vuonna 2004 Topalov eteni ennakkosuosikkina välieriin tuloksella 9,5/10, mutta hävisi tulevalle voittajalle Rustam Kasymdžanoville 2-4 (====00).


title: Veselin Topalov

text: Vuosi 2005 oli Topalovin vuosi. Ensin jaettuaan voittoa Linaresissa Kasparovin kanssa ja voitettuaan M-Tel Masters turnauksen Sofiassa, hän voitti lokakuussa San Luisissa, Argentiinassa järjestetyn FIDEn MM-turnauksen. Samalta vuodelta hän sai myös shakin Oscarin. Vuosina 2005-2006 hän vei nimiinsä monia huipputurnauksia, joihin hän osallistui.


title: Veselin Topalov

text: Topalov pelasi perinteistä shakin maailmanmestaria Vladimir Kramnikia vastaan 12 pelin ottelun 2006. Varsinaiset pelit päättyivät tasan 6–6 ja Kramnik voitti jatkopeleissä 2,5–1,5.


title: Veselin Topalov

text: Helmikuussa 2009 Topalov voitti MM-ehdokasottelun amerikkalaista Gata Kamskia vastaan. Ottelu pelattiin Sofiassa, Bulgariassa. Ottelun tarkoitus oli valita haastaja maailmanmestari Viswanathan Anandille, jota vastaan Topalov pelasi maailmanmestaruudesta huhti-toukokuussa 2010. Topalov hävisi ottelun pistein 6½–5½, joten Anand säilytti mestaruustittelinsä.


title: Veselin Topalov

text: Vuoden 2011 MM-ehdokasotteluissa Topalov karsiutui ensimmäisellä kierroksella kohdattuaan jälleen Kamskin, joka meni jatkoon pistein 2½–1½.


title: Veselin Topalov

text: Hänen valmentajansa ja managerinsa on kansainvälinen mestari Silvio Danailov.


title: Mustasaaren kirkko

text: Mustasaaren kirkko () on kirkkorakennus Vanhassa Vaasassa. Rakennuksen suunnitteli arkkitehti Carl Fredrik Adelcrantz ja se rakennettiin alun perin Vaasan hovioikeudelle. Rakennustyöt aloitettiin vuonna 1776 ja saatiin päätökseen kymmenen vuotta myöhemmin 1786, jolloin se vihittiin hovioikeuden käyttöön. Tyyliltään rakennus edustaa varhaiskustavilaisuutta, jonka merkittävin edustaja se on Suomessa.


title: Mustasaaren kirkko

text: Vuonna 1852 Vaasa paloi lähes kokonaan, minkä vuoksi Vaasa päätettiin siirtää lähemmäs rannikkoa, noin 7 kilometriä luoteeseen. Siihen asti hovioikeuden talona toiminut rakennus oli yksi harvoista säilyneistä. Palossa tuhoutui muun muassa keskiaikainen Pyhän Marian kirkko, joka oli toiminut vaasalaisten pyhäkkönä siihen asti.


title: Mustasaaren kirkko

text: Uuteen Vaasaan rakennettiin Pyhän kolminaisuuden kirkko ja myös Vaasan hovioikeus sai uuden talon. Rakennus seisoi nyt käyttämättömänä ja koska Vaasan maalaiskunta oli edelleen ilman kirkkoa, keisari päätti lahjoittaa sen seurakunnalle, kirkoksi muutettavaksi. Muutostyön suunnitteli Vaasan lääninarkkitehti C. A. Setterberg. Rakennuksen julkisivu jätettiin ennalleen, mutta sisältä se rakennettiin täysin uudelleen purkamalla seiniä ja tekemällä sisäkatto holvimaiseksi. Setterberg suunnitteli myös kellotapulin, jossa käytettiin tiiliä Pyhän Marian kirkon romahtaneesta holvista. Myös yksi kellotapulin kolmesta kellosta on valettu Pyhän Marian kirkon vanhoista kelloista. Muutostyöt tehtiin vuosina 1862–1863, minkä jälkeen rakennus vihittiin Mustasaaren kirkoksi. Mustasaaren kirkon alttaritauluista toinen, joka esittää Jeesusta Getsemanessa, on pelastettu vanhasta kirkosta. Myös 1700-luvun kattokruunut, ehtoollishopeat ja keskiaikainen messukaapu saatiin pelastettua uuteen kirkkoon.


title: Mustasaaren kirkko

text: Kirkon ensimmäiset urut olivat valkjärveläisen Th. Buchertin rakentamat 21-äänikertaiset urut, jotka valmistuivat kirkon vihkimitilaisuuteen. Urut uudistettiin 25-äänikertaisiksi 1914. Nyt käytössä olevissa uruissa on 34 äänikertaa ja ne vihittiin käyttöön vuonna 1972. Urut rakensi ruotsalainen Grönlundin urkurakentamo, urkufasadi on Buchertin alkuperäinen vuodelta 1863. Kirkossa on tilaa lähes 900 hengelle. Vuonna 1987 Mustasaaren kirkolle tehtiin laaja, entisöivä peruskorjaus.


title: Mott (albumi)

text: Mott on brittiläisen Mott the Hoople -yhtyeen kuudes studioalbumi, joka julkaistiin heinäkuussa 1973. Se on yhtyeen parhaiten Britannian listalla sijoittunut levy (ainoa top-10-listalle päässyt), ja lisäksi keulahahmo Ian Hunter on sanonut sen olevan Mott the Hooplen albumeista kokonaisuutena paras.Dimery 2010, s.298. "Mott"-levyn klassikkokappaleita ovat erityisesti hittisinglet ”All the Way from Memphis” (sijoitus brittilistalla 10.) ja ”Honaloochie Boogie” (sijoitus 12.) sekä ”The Ballad of Mott the Hoople”.


title: Mott (albumi)

text: Mott the Hoople tuotti albumin itse, koska sen haluamat tuottajat eivät olleet käytettävissä.


title: Mott (albumi)

text: Albumin työstöä varjostivat Ian Hunterin ja kitaristi Mick Ralphsin kireät välit. Ralphs oli katkera siitä, että yhtyeeseen aikoinaan ainoastaan kosketinsoittajaksi liittynyt Hunter oli noussut yhtyeen merkittävimmäksi jäseneksi ja laulunkirjoittajaksi lopullisesti vuoden 1972 aikoihin. Vastaavasti Ralphsin vaikutusvalta oli jatkuvasti pienentynyt, ja "Mottin" ainoa kappale, jossa hänen soittonsa pääsi kunnolla esille, oli kappale ”I'm a Cadillac/El Camino Dolo Roso”. Huolimatta Hunterin vastusteluista, Ralphs jätti yhtyeen myöhemmin albumin julkaisun jälleen.Dimery 2010, s.298.


title: Mott (albumi)

text: "Rolling Stone" -lehti sijoitti albumin sijalle 366 500 Greatest Albums of All Time -listalla. Samainen lehti on myös kehunut "Mottia" ”yhdeksi modernin rockin parhaista hukatuista mestariteoksista”. Lisäksi "Mott" sisältyy Robert Dimeryn kirjaan "1001 albumia, jotka jokaisen on kuultava edes kerran eläessään".


title: Mott (albumi)

text: Kansikuvan tekijäksi Mott the Hoople pyysi Hipgnosis-työryhmää. Yhtyeen mielestä sen paras ehdotus oli itkevä, suuton tyttö, jonka levy-yhtiö CBS Records kuitenkin hylkäsi julkaisukelvottomana. Kompromissiksi kanneksi valittiin Roslav Szaybon työstämä pojan kasvokuva, jota käytettiinkin Britanniassa, mutta Yhdysvalloissa se ei kelvannut yhtyeen paikalliselle jakelijalle Columbialle. Siellä kansi korvattiin yhtyekuvalla.


title: Mott (albumi)

text:
Levyn alkuperäinen painos oli avattavakantinen, jossa kannen pojan kasvojen ääriviivoissa oli avoin ikkuna. Tämä oli kuitenkin liian kallista, joten kyseisiä malleja tehtiin vain muutama tuhat. A-puoli
B-puoli


title: Uudenkaarlepyyn kirkko

text:
Uudenkaarlepyyn kirkko on kirkkorakennus Uudessakaarlepyyssä, Pohjanmaan maakunnassa. Se on pyhitetty pyhälle Birgitalle. Kirkko vihittiin käyttöön vuonna 1708, mutta sen saarnastuoli ja alttari valmistuivat vasta 1750-luvulla. Kirkon on suunnitellut asessori Elias Brenner. Alttaritaulun on maalannut ruotsalainen maalari Daniel Hjulström, joka on myös koristellut sisäkattojen holvit ja ikkunoita ympäröivät draperiat. Holvissa on kuvattuna pilvien ja pasuunaenkelien keskellä kuningas Fredrik I:n monogrammi ja teksti ”Anno 1749 Vivat Frideric”. Kirkossa on yhdet Suomen vanhimmista uruista. Kahdeksanäänikertaiset urut on rakentanut Anders Telin vuonna 1768. Kirkon vieressä oleva pohjalainen renessanssitapuli on rakennettu vuonna 1702.
Kirkkorakennus on puinen päätytornillinen pitkäkirkko. Lapuanjokeen kuvastuva Uudenkaarlepyyn kirkko on suurin Suomen vanhimmista puukirkoista. Kaunis maalauskoristelu ja arvokas esineistö kuvastavat 1700-luvun porvariston ihanteita kotikirkkonsa kaunistamisessa.


title: Uudenkaarlepyyn kirkko

text: 1880-luvun aikoihin kirkkoa alettiin pitää liian pimeänä ja enkelikuvia liian lapsellisina. Seinät maalattiin silloin valkeiksi, jolloin osa maalauksista hävisi, mutta kattomaalaukset säästyivät. Alexandra Såltinilta tilattiin uusi alttaritaulu, joka esittää Kristuksen kirkastumista. Se oli alttaritauluna 30 vuotta, mutta vuoden 1928 korjauksessa se siirrettiin eteläiseen päätyyn ja vanha alttaritaulu otettiin taas esille. Samalla seinät kunnostettiin entiselleen. Uudempia kuvia kirkossa ovat kuorin lasimaalaukset. Ne on maalannut Lennart Segerstråle vuonna 1940.


title: F. Sherwood Rowland

text: Franklin Sherwood Rowland (s. 28. kesäkuuta 1927, Delaware, Ohio – 10. maaliskuuta 2012) oli yhdysvaltalainen kemisti. Hän sai Nobelin kemianpalkinnon 1995 yhdessä Mario J. Molinan ja Paul J. Crutzenin kanssa ilmakehän kemiallisista tutkimuksista, erityisesti otsonin muodostumisen ja hajoamisen tutkimuksesta.